open-index/open-wikipedia-markdown huggingface dataset:
1855年

## 其他紀年

*中國（農曆）
**清：咸豐四年十一月十三～咸豐五年十一月廿三
***太平天國：太平天國五年
***劉麗川：天運三年
***大成：洪德元年
*越南：嗣德八年
*朝鮮半島
**哲宗六年
**檀紀：4188年
*日本（天保曆）
**嘉永七年十一月十三～嘉永七年十一月廿六，安政元年十一月廿七～安政二年十一月廿三
**皇紀：2515年
*佛曆：2397年～2398年
*回曆：1271年4月11號～1272年4月21號
*猶太曆：5615年4月11號～5616年4月22號
*修正儒略日（MJD）：-1416 - -1052

## 大件事
*8月1號：咸豐黃河大改道，係距今最後一次嘅黃河改道，自此黃河離開明清故道，奠定今日黃河河道嘅基礎。亦係1128年南宋改道以來，黃河時隔700幾年後，再次流返入渤海，唔再奪淮入黃。
* 法國同琉球簽咗一份不平等條約—《琉法修好條約》。

## 響呢年出世嘅人
* 2月17號：奧托·馮·山德士，德國軍人（1929年死）
* 3月14號：第十四代斯塞莫同京荷恩伯爵克勞德·鮑斯ー利昂，英王佐治六世外父（1944年死）
* 3月25號：田健治郎，臺灣總督（1930年死）
* 5月12號：艾勒美士達豐些卡，巴西總統（1923年死）
* 6月4號：犬養毅，日本首相（1932年死）
* 10月23號：徐世昌，中華民國北洋政府大總統（1939年死）
* 10月24號：占士謝爾曼，美國副總統（1912年死）

## 響呢年死嘅人
* 2月23號：卡爾·弗里德里希·高斯，德國數學家同科學家
* 3月2號：尼古拉一世，俄羅斯帝國皇帝
* 3月10號：莫利納伯爵卡洛斯親王，西班牙王室
* 3月31號：莎樂布朗特，英國作家同詩人
* 7月1號：安東尼奧·羅斯彌尼－錫拔，意大利神父同哲學家
* 11月11號：索倫·祁克果，丹麥神學家
* 11月26號：密茨凱維奇，波蘭詩人
* 林尚沃，朝鮮首富

## 節慶、風俗習慣
1856年

## 大件事
* 3月31號：簽咗《巴黎條約》，克里米亞戰爭完咗。
* 9月2號：天京事變，太平天國開始𢱕。
* 10月8號：「亞羅號事件」。
* 10月23號：大不列顛及愛爾蘭聯合王國借口「亞羅號事件」，進攻廣州，挑起第二次鴉片戰爭。
* 11月4號：第18屆美國總統選舉，由占士布坎南當選。
* 11月9號：第14屆葡萄牙國會選舉。
* 12月15號：之前英軍喺第二次鴉片戰爭炮轟廣州城，廣州城內市民嬲到燒燬十三行街，建築物燒成灰，史稱「西關大火」、「火燒十三行」。
* 山西蝗災。山西有太行山屏蔽住，之前無試過有蝗災，古語都話：「蝗蟲不吃山西。」
* 天京事變之後，太平天國北王韋昌輝驚翼王石達開部隊佔據制高點向天京城內發炮，下令炸毀大報恩寺。
* ，以爲根據地建立政權反抗大清。
* 喺德國尼安德特河流域一個山入面發現尼安德特人嘅頭骨。

## 響呢年出世嘅人
* 1月12號：莊·辛加·沙金特，美國藝術家（1925年死）
* 3月15號：原敬，日本首相（1921年死）
* 3月18號：亞歷山大·伊茲沃爾斯基，俄羅斯帝國外交官（1919年死）
* 3月23號：卡華路莫塔，巴西政治人同軍人（1927年死）
* 4月5號：布卡華盛頓，美國教育家、作家同演說家（1915年死）
* 4月24號：貝當，法國軍人（1951年死）
* 4月27號：載淳，大清皇帝（1875年死）
* 5月6號：悉文·佛洛伊德，奧地利精神病學家、心理學家、「精神分析學之父」（1939年死）
* 6月14號：馬可夫，俄國數學家（1922年死）
* 7月10號：尼古拉·特斯拉，美國發明家（1943年死）
* 7月22號：北白川宮智成親王，日本皇室（1872年死）
* 7月26號：蕭伯納，愛爾蘭劇作家，諾貝爾文學獎得主（1950年死）
* 8月12號：愛德華多達托，西班牙首相（1921年死）
* 8月26號：載漪，大清皇族（1922年死）
* 9月3號：路易斯·沙利文，美國畫則師（1924年死）
* 9月13號：俾士，香港中學校長（1941年死）
* 10月24號：兪吉濬，朝鮮政治人（1914年死）
* 12月18號：祖些夫湯臣，英國物理學家，諾貝爾物理學獎得主（1940年死）
* 12月28號：伍德羅威爾遜，普林斯頓大學校長、新澤西州州長、美國總統，諾貝爾和平獎得主（1924年死）
* 韓邦慶，大清作家（1894年死）
* 陸榮廷，晚清至民初政治人物，原名陸亞宋（1928年死）

## 響呢年死嘅人
* 1月31號：凱珠嘉措，達賴喇嘛
* 2月17號：海涅，德國詩人
* 2月19號：康拉德·海爾，美國農夫同士兵
* 2月24號（儒略曆2月12號）：羅巴切夫斯基，俄羅斯帝國數學家
* 3月18號：砵甸乍，首任香港總督
* 5月3號：亞道夫亞當，法國作曲家
* 7月9號：阿伏加德羅，意大利化學家，阿佛加德羅常數個名係由佢而來
* 7月29號：舒曼，德國作曲家
* 9月2號：楊秀清，太平天國東王
* 11月2號：韋昌輝，太平天國北王
* 11月2號：秦日綱，太平天國燕王

## 節慶、風俗習慣

## 文化、藝術
* 英國來華傳教士麥都思寫咗宗主詩篇。
1859年

## 大件事
* 2月14號：俄勒岡州加入美國。
* 11月24號：自然學者查理斯·達爾文嘅《物種起源》出版，頭嗰日就賣晒第一版。
* 荷蘭王國同琉球王國簽咗一條不平等嘅《琉蘭修好條約》。

## 響呢年出世嘅人
* 1月1號：錫袍，緬甸貢榜王朝末代國王（1916年死）
* 1月7號：馮國璋，中華民國北洋政府代理大總統（1919年死）
* 1月17號：安東尼奧·貝諾基，意大利工業家（1930年死）
* 1月27號：威廉二世 (德國)，德國最後一位皇帝（1941年死）
* 2月3號：雨果容克斯，德國工程師同發明家（1935年死）
* 2月9號：秋山好古，日本軍人（1930年死）
* 2月10號：亞歷山大·米勒蘭，法國律師、總理同總統（1943年死）
* 2月19號：阿瑞尼斯，瑞典化學家，諾貝爾化學獎得主（1927年死）
* 3月16號：亞歷山大波波夫，俄國物理學家同電力工程師（1906年死）
* 4月8號：胡賽爾，奧地利哲學家（1938年死）
* 5月15號：皮耶·居里，法國物理學家，諾貝爾物理學獎得主（1906年死）
* 5月22號：柯南道爾爵士，英國偵探小說作家，代表作《福爾摩斯》（1930年死）
* 6月23號：愛德華·米舍蘭 (工業家)，法國工業家（1940年死）
* 8月4號：克努特漢姆生，挪威作家，諾貝爾文學獎得主（1952年死）
* 9月16號：袁世凱，北洋政府首領，中華民國第二任臨時大總統（1916年死）
* 10月4號：Clóvis Beviláqua，巴西律師、立委、哲學家同史學家（1944年死）
* 10月18號：亨利·柏格森，法國哲學家，諾貝爾文學獎得主（1941年死）
* 10月20號：約翰·杜威，美國哲學家（1952年死）
* 10月30號：，奧地利首相（1916年死）
* 11月22號：，日本企業家、工藝家，任天堂創始人同首任社長（1940年死）
* 11月23號：比利仔，美國罪犯，原名亨利·麥嘉娣（1881年死）
* 12月2號：佐治·秀拉，法國畫家（1891年死）
* 12月5號：李雪梨，英國作家同評論員（1926年死）
* 12月15號：柴門賀夫，波蘭醫生同語言學家，發明世界語（1917年死）
* 12月29號：貝努斯蒂亞諾·卡蘭薩，墨西哥總統（1920年死）
* 7月：漆咸，前香港工務司（發展局前身）（1940年死）
* 梁鼎芬，大清學者同藏書家，「嶺南近代四家」之一（1919年死）

## 響呢年死嘅人
* 4月9號：葉名琛，大清官員
* 5月5號：狄利克雷，德國數學家
* 5月6號：洪堡，德國科學家
* 5月25號：李隆俊，大朝鮮國王族
* 6月11號：梅特涅，奧地利帝國首相
* 7月8號：奧斯卡一世，瑞典同挪威國王
* 7月12號：博蒂卡里奧費雷拉，巴西政治人、藥劑師同軍人
* 8月2號：Horace Mann，美國教育家同政治人
* 8月10號：士丹頓，大英學者，中國通
* 10月12號：羅拔·史提芬森，英國工程師
* 11月28號：華盛頓伊榮，美國作家
* 12月28號：湯瑪士·麥考萊，英國史學家同詩人

## 節慶、風俗習慣
## 文化、藝術
* 英國傳教士同漢學家艾約瑟寫咗本《續釋教正謬》，係《釋教正謬》嘅續篇
* 查理斯·達爾文出咗本生物學書《物種起源》，話各個物種都係經物競天擇而進化
* 苗莊雪出咗本政治哲學書《講自由》，講解自由原則要義
譚拔士

**譚拔士**（，）曾經係一位職業足球員，狀態最顛峰嘅時候喺香港效力。響英國出世，譚拔士去香港之前曾經效力過幾支英國球隊，包括富咸、哈德斯菲、基寧咸同埋高車士打聯。

譚拔士喺1989年抵達香港嗰陣時效力南華足球隊。佢之後加盟東方足球隊；但後嚟又回巢返南華。佢曾經破紀錄五度成為香港甲組足球聯賽神射手（1989-90, 1990-91, 1992-93, 1993-94, 1994-95）。香港足球迷對佢印象最深刻嘅代表作，就係喺1994年4月5號，南華同聖保羅隊踢嗰場友誼賽，譚拔士入咗3球，協助南華以4-2擊敗對手。

其後佢宣佈掛靴唔踼波，喺香港創辦雙文軟性鹹濕雜誌《Kiss》。譚拔士喺香港以足球專家嘅身份，批評而家香港足球聯賽嘅水平好渣。

譚拔士而家響英國嘅星空電視體育台做緊嘢。

## 出面網頁
1858年

## 其他紀年
*中國（農曆）
**清：咸豐七年十一月十七號~咸豐八年十一月廿七號
*越南
**阮：嗣德十一年
*朝鮮
**檀紀：4191年
**李氏朝鮮：哲宗九年
**清文宗咸豐帝八年
*日本（天保曆）
**皇紀：2518年
**安政四年十一月十七號~安政五年十一月二十七號
*佛曆：2400年~2401年
*回曆：1274年5月15號~1275年5月25號
*猶太曆：5618年4月15號~5619年4月24號
*儒略日：-320 - 44

## 大件事
* 2月11號至7月16號：法國14歲少女喺露德一個山竉附近18次見到聖母瑪利亞，尊稱做露德聖母。
* 4月13號：本來係個沙咀嘅多倫多島畀安大略湖大浪沖斷咗個沙咀，多倫多島變成一揸島。
* 5月11號：東部併入美國，成為第32個美國州份明尼蘇達州。
* 5月28號：大清政府同俄羅斯帝國簽《璦琿條約》。
* 6月13號：大清政府同俄羅斯帝國簽訂《中俄天津條約》。
* 6月18號：大清政府同美國簽訂《中美天津條約》（本來叫《中美和好條約》）。
* 6月18號：英國生物學家查理斯·達爾文收到關於進化論嘅手稿，其中見解同佢嘅相似，促使佢發表自己嘅論文。
* 6月26號：大清政府同英國簽訂《中英天津條約》。
* 6月27號：大清政府同法國簽訂《中法天津條約》。
* 8月5號：美國生意人同金融家同佢嘅同事完成咗首條橫跨大西洋嘅電報電纜，由愛爾蘭華倫西亞島拉到加拿大紐芬蘭島。
* 7月至8月：中倫敦大量排泄物同工業污水未經處理直接排入泰晤士河，啱好天口焮，啲細菌滋生令到倫敦臭氣熏天，嗌大惡臭。
* 大清嘅寫咗一本《植物學》，用咗「細胞」作為cell嘅中文譯名。
* 港英政府開始用每年四先令兩便士租金將香港猶太墳場笪地租畀本地猶太社區，專門安葬喺香港死嘅猶太人，租期999年。
* 英屬印度建制，直至1876年再改國號做印度帝國。
* 維也納合唱社正式成立，最初由同布拉姆斯擔任指揮。
* 英國倫敦西敏市嘅古鐘樓兼時鐘樓大笨鐘起好，係倫敦其中一個地標。
* 有利銀行總行搬去英國倫敦。
* 卑詩殖民地成立，行政總部最初設喺蘭里堡（Fort Langley）。

## 響呢年出世嘅人
* 1月7號：以利以謝賓猶達，立陶宛辭書學家同報紙編輯（1922年死）
* 1月22號：盧吉，香港總督（1945年死）
* 2月6號：佐敦 (醫生)，香港醫生，香港大學校長（1921年死）
* 3月18號：魯道夫迪素，德國機械工程師，發明柴油引擎（1913年死）
* 3月19號：康有爲，大清政治人物同思想家（1927年死）
* 4月15號：艾彌爾·涂爾幹，法國社會科學家（1917年死）
* 4月23號：馬克斯·普朗克，德國物理學家，諾貝爾物理學獎得主（1947年死）
* 6月9號：伏見宮貞愛親王，日本皇室同軍人（1923年死）
* 6月16號：古斯塔夫五世，瑞典君主（1950年死）
* 7月21號：瑪利亞姬絲汀娜 (奧地利)，西班牙王后，亞利方疎十二世第二位老婆（1929年死）
* 8月27號：Giuseppe Peano，意大利數學家同語言學家（1932年死）
* 10月20號：祖斯瑪利亞·蘇沙康德·高士德，澳門總督（1927年死）
* 10月27號：西奧多羅斯福，美國總統（1919年死）
* 11月20號：拉格洛夫，瑞典作家，諾貝爾文學獎頭一位女得主（1940年死）
* 11月22號：李隆俊，大朝鮮國王族（1859年死）
* 12月2號：齋藤實，日本首相（1936年死）
* 12月22號：賈科莫·普契尼，意大利作曲家（1924年死）
* 12月24號：尾崎行雄，25屆衆議院 (日本)議員（1954年死）

## 響呢年死嘅人
* 2月25號：基斯杜化·拜登，英屬東印度公司官員
* 8月14號：德川家定，日本江戶幕府將軍
* 10月12號：歌川廣重，日本畫師
* 11月17號：，英國空想社會主義者

## 節慶、風俗習慣

## 文化、藝術
* 好古主人寫咗本小說《趙太祖三下南唐》。
1857年

## 大件事
* 香港裕成辦館毒麪包案，四百幾人中砒霜毒。

## 響呢年出世嘅人
* 1月16號：成烈嘉措，第十二世達賴喇嘛（1875年死）
* 2月22號：貝登堡，英國軍人，創辦童軍運動（1941年死）
* 2月22號：亨利希赫茲，德國物理學家（1894年死）
* 3月15號：米切爾森，挪威首相（1925年死）
* 4月23號：路積羅里安卡華盧，意大利作曲家（1919年死）
* 4月30號：尤根保露拿，瑞士精神病學家（1939年死）
* 5月13號：羅納德羅斯，英國醫生，諾貝爾生理學或醫學獎得主（1932年死）
* 5月31號：碧岳十一世（庇護十一世），羅馬天主教教宗（1939年死）
* 6月2號：艾爾加，英國作曲家（1934年死）
* 7月5號：柴特金，德國社會運動家（1933年死）
* 7月18號：辜鴻銘，清末民初學者（1928年死）
* 7月24號：胡安·比森特·戈梅茲，委內瑞拉總統（1935年死）
* 9月15號：塔虎脫，美國總統（1930年死）
* 9月17號：齊奧爾科夫斯基，俄羅斯火箭科學家（1935年死）
* 10月18號：劉鶚，大清作家（1909年死）
* 11月26號：索雪，瑞士語言學家（1913年死）
* 11月28號：亞利方疎十二世，西班牙君主（1885年死）
* 12月3號：康拉德，英國作家（1924年死）
* 12月16號：愛德華·愛默生·巴納德，美國天文學家（1923年死）

## 響呢年死嘅人
* 1月24號：麥都斯，英國傳教士
* 2月15號：葛令卡，俄羅斯作曲家
* 3月3號：威廉·布朗，阿根廷海軍上將
* 3月13號：譚夏士，印度總督
* 5月23號：奧古斯丁-路易·柯西，法國數學家同物理學家
* 9月5號：孔德，法國哲學家

## 節慶、風俗習慣

## 文化、藝術
* 英國傳教士同漢學家艾約瑟寫咗本《釋教正謬》，兩年後又寫咗本《續釋教正謬》。
夢幻街少女

**夢幻街少女**（，中譯「心之谷」）係知步里工作室根據漫畫家Hiiragi Aoi（柊あおい）嘅同名少女漫畫改編而成嘅動畫電影。
飛鳥時代

**飛鳥時代**（）係大概為6世紀尾到8世紀頭。當時日本嘅首都係叫飛鳥（而家嘅奈良縣高市郡明日香村）。另外喺哩個時候，開始由倭國改稱為日本。當時飛鳥係日本文化嘅中心。此外，飛鳥時代係由日本近代嘅歷史學家所提倡。
2013年

## 其他紀年

*農曆 : 癸巳蛇年
*中國
**中國民國：民國一百〇二年
*朝鮮半島
**北朝鮮：主體一百〇二年
*日本
**平成二十五年
**皇紀：2673年
*佛曆：2555年閏9月4號~2556年閏9月14號
*回曆：1434年2月18號~1435年2月27號
*猶太曆：5773年4月19號~5774年4月28號
*UNIX時間：1356998400 - 1388534399
*修正儒略日（MJD）：56293 - 56657

## 大件事
### 1月
*1月21號：贏咗2012年美國總統選舉嘅奧巴馬宣誓就職。

### 2月
*2月12號：北韓核試。
*2月15號：流星體跌入俄羅斯傷人，1491人傷。
*2月25號：贏咗2012年大韓民國總統選舉嘅朴槿惠宣誓就職。
*2月26號：樂蜀熱氣球墜毀。
*2月28號：教宗本篤十六世退位，成為近600年嚟首個主動辭職嘅在世教宗。

### 3月
*3月13號：方濟各被選為新任（第266任）教宗。
*3月14號：中國鐵路總公司成立，承擔從中國鐵道部拆分出嘅企業職責。
*3月17號：君臨天下發生自殺及謀殺案。
*3月28號至5月6號：香港國際貨櫃碼頭發生工潮。

### 4月
*4月15號：波士頓馬拉松發生爆炸案，3死。
*4月20號：雅安發生地震。
*4月30號：荷蘭嘅卑雅特歷絲女王退位，由大仔威廉亞歷山大繼位。

### 5月

*5月5號：第13屆馬來西亞下議院選舉。
*5月8號：超過12萬人聚集喺馬來西亞雪蘭莪州格拉納再也體育館舉行示威，抗議第13屆馬來西亞下議院選舉不公，質疑納吉阿都拉薩領導嘅執政黨國民陣線喺選舉中舞弊。
*5月9號：菲律賓公務船射殺臺灣漁民。
*5月22號：倫敦胡列治發生襲擊案。
*5月25號：喺倫敦溫布萊球場舉行嘅2012/13年度歐洲聯賽冠軍盃決賽，由德國嘅拜仁慕尼黑以2-1打敗都係來自德國嘅多蒙特奪標。

### 6月
*6月3號：吉林源豐禽業公司火燭。
*6月7號：廈門巴士起火。
*6月15號：合肥舉行中國對泰國足球賽，中國足球代表隊主場恥辱性大敗。同月24號，中國足球協會同教頭荷西·安東尼奧·甘馬曹正式終止合作。

### 7月
*7月1號：克羅地亞成為歐洲聯盟第28個成員國。
*7月4號：臺灣發生陸軍六軍團湖口裝甲五四二旅洪仲丘下士禁閉室悔過期間死亡案，洪仲丘暴斃。
*7月6號：韓亞航空214號班機失事。
*7月7號：菩提伽耶發生爆炸案。
*7月20號：哥倫比亞發生襲擊。
*7月22號：定西發生地震。
*7月24號：聖地亞哥德孔波斯特拉附近發生火車出軌。

### 8月
*8月：阿富汗同巴基斯坦暴雨成災。

### 9月
*9月21號至9月24號：肯雅Westgate 商場發生恐怖襲擊兼脅持人質事件。

### 11月
*11月9號：2013年亞洲冠軍盃決賽第二輪，中華人民共和國嘅廣州恆大同大韓民國嘅FC首爾以1-1打和，總比分3-3，但廣州恆大因為作客入波優惠奪標。
*11月17號：韃靼斯坦航空363號班機失事。

### 12月
*12月16號：田蕊妮同埋黃子華分別首次成為香港無綫電視「視后」同埋「視帝」。
*12月26號：日本內閣總理大臣安倍晉三參拜靖國神社。

## 響呢年出世嘅人
* 7月22號：劍橋嘅佐治王子，英國王室

## 響呢年死嘅人

## 節慶、風俗習慣

## 文學
* 《沒有色彩的多崎作和他的巡禮之年》（色彩を持たない多崎つくると、彼の巡礼の年）：日本小說家村上春樹嘅長篇小說。
香港公共屋邨

**香港公共屋邨**（簡稱**公屋**）係由香港房屋委員會或者香港房屋協會起嘅公共房屋，前者起嘅佔大多數，呢篇文針對由香港房屋委員會或其前身興建嘅公屋。2007年，香港一半嘅居民都喺公屋住。

早在 1950年代，香港已經先後有一啲細型興建公共房屋組織成立，為市民提供住宅，好似香港模範屋宇委員會、房屋協會以及香港平民屋宇有限公司。呢啲組織係志願性質，政府只係響側便幫吓手。

1953年聖誕夜，深水埗發生咗石硤尾寮屋區大火，令到 53,000 名災民無家可歸。個陣香港政府為咗盡快為災民提供安身之所，就火速喺原址附近動工起徙置大廈（俗稱七層大廈）。之後，政府又喺港九各地起徙置區，好似黃大仙、老虎岩、長沙灣、李鄭屋咁，以吸引居所簡陋、衞生環境較差嘅木屋居民上樓。自此開始，香港政府先後成立徙置事務處同半官方嘅屋宇建設委員會，負責管理同埋興建徙置區、廉租屋邨同其他屋邨，為香港市民提供大量房屋，改善住嘅環境。 

1973年4月1號，徙置事務處同市政事務署屋宇建設處合併做房屋署；屋宇建設委員會改組為香港房屋委員會，從此香港嘅徙置區、屋宇建設委員會廉租屋邨以及政府廉租屋邨統稱為公共屋邨。

## 參考資料
*香港地方
*香港房屋委員會及房屋署
屋宇建設委員會

**屋宇建設委員會**（Hong Kong Housing Authority，英文名同宜家房委會個名一樣，下文簡稱屋建會），由香港政府喺1954年4月設立，為當時嘅「白領階級中嘅低薪者」，好似教師、記者、公務員同埋文員等等嘅人，興建一啲水準較高而租金較低廉嘅單位。直到1973年該會被解散為止，一共起咗十個廉租屋邨。

屋建會係當時的香港市政局嘅一個機構，負責屋邨興建問題嘅決策工作，所有市政局議員都是屋建會嘅當然成員；而執行工作，則由市政事務處屋宇建設處負責。

## 入住資格

該會屋邨嘅入住資格，除了要自行申請外，申請人嘅入息也有上限同下限。初時規定申請人嘅入息須為四百元至九百元；及後放寬至四百元至一千二百五十元。

## 樓宇設計
屋建會嘅廉租屋邨，一概由呢個會內部嘅樓宇設計部或者聘請私人公司負責，咁係因為個陣嘅香港政府工務司署忙於應付徙置大廈嘅建設工作，而唔得閒同屋建會設計樓宇。該會起嘅十個屋邨，得北角邨係有梗房間格，及後因北角邨造價偏高搞到租金貴，違反咗「廉租」嘅原則，故此自第二個屋邨：西環邨開始，所有興建的屋邨單位都冇咗梗房間隔。

基本上，初時該會之各個屋邨係唔同設計嘅，咁同嗰陣差唔多一樣嘅徙置大廈和政府廉租屋相比，的確係好有特色。不過由馬頭圍邨開始，好易發現屋建會屋邨大廈嘅設計已走向一致嘅風格。

## 屋建會起嘅廉租屋邨

屋建會起嘅廉租屋邨加埋有十個，分別係：

## 解散

1972年，個陣嘅香港總督麥理浩爵士宣佈十年建屋計劃，下令將個陣政府三個房屋計劃，即徙置大廈、政府廉租屋邨計劃及屋宇建設委員會廉租屋邨合併：屋建會於翌年四月一日改組為香港房屋委員會、徙置事務處同埋市政事務處屋宇建設科合併為房屋署，而所有新區、政府廉租屋邨及屋建會廉租屋邨合稱為公共屋邨。

## 出名嘅人物

*李福樹，李作元（李冠春）嘅大仔，喺1954年獲政府邀請加入屋建會

## 參考資料

*香港地方
CA

**CA**或**Ca**或**ca**或**cA**可以係：

* 鈣嘅元素符號（**Ca**）。
* Ca，穆迪信貸評級第十九。
* **.ca** 係加拿大嘅國家同地區頂級域名（ccTLD）。
* 格仔自動機 (*cellular automata*) 嘅簡寫。
* 美國電視網絡（Channel America）
* 釐安：安培嘅單位，符號**cA**。1cA=10-2A
* 加拿大嘅國家兩字母代碼
* 美國加州嘅兩字母縮寫
* 中國國際航空嘅IATA代碼
* 公釐 (地積)。centiare，符號。
菲律賓鱷

**菲律賓鱷**（*Crocodylus mindorensis*）係一種只分佈響菲律賓嘅鱷魚品種，亦都叫做**緬多羅鱷魚 Mindoro crocodile** 或者**菲律賓淡水鱷 Philippine freshwater crocodile**。喺菲律賓，雖然嚴禁捕殺呢種鱷魚，但佢哋嘅分佈地正受到不斷開發同非持續性捕魚方法，例如魚炮，現時有關佢嘅保育工作係由荷蘭 / Filipino Mabuwaya 基金會負責。
 
以前曾被稱為佢係新畿內亞鱷（*Crocodylus novaeguineae*）嘅亞種，雖然同灣鱷有相同嘅分佈，但體型就比唔上灣鱷。佢哋嘅野外數目唔多過 500 - 1,000 隻，同其他鱷魚相比，菲律賓鱷嘅口鼻比較闊，身型亦都較細隻，通常唔超過3米，而雄性一般比雌性大隻，呢種鱷魚嘅攻擊性唔算太強，但如果受到騷擾就會咬人。

同其他鱷魚一樣，菲律賓鱷都係一種得人驚嘅捕獵者，捉啲好似羚羊咁大隻嘅獵物，但又會畀鱷魚鳥去清理佢棚牙，細隻嗰陣就食魚、蝦、老鼠同水蝸牛。

國家地理頻道早排拍咗一套叫 *Dangerous Encounters* 嘅生態節目，係由鱷魚專家**布箂迪‧巴爾博士**（**Dr. Brady Barr**）做節目主持人，響呢一輯節目講述，巴爾博士係世上第一個見過晒全球 23 種鱷魚嘅科學家，而菲律賓鱷係比較特別嘅一種，好彩嘅係，佢見到一條只有兩個禮拜大嘅菲律賓鱷，菲律賓鱷有金中帶啡嘅顏色，當佢哋成年時顏色會變深。
鱷科

**鱷科**（***Crocodylidae***），係爬行綱鱷目嘅其中一個科，下面有鱷屬同侏儒鱷屬2個屬。
深水埗區

**深水埗區**係香港十八區之一，位處九龍西北。2001年嘅人口有353,550。深水埗區包括深水埗、長沙灣、荔枝角、蘇屋、石硤尾、又一村同埋昂船洲。

深水埗區西北面以呈祥道同荔景山道為界，要注意嘅係一啲被人視為九龍嘅地區，好似九華徑、華荔邨同埋盈暉臺部分座數都係屬於葵青區，但清麗苑（荔景山道以南，呈祥道以北）就喺深水埗區範圍入面。

## 歷史
由於喺李鄭屋邨發現度咗東漢古墓（而家係李鄭屋漢墓博物館），所以估計東漢嗰時，深水埗區已經有人住。

後來到咗十九世紀（特別係1898年之後），深水埗慢慢變成市區，入邊嘅鴨寮街更加係好出名嘅電器街。

## 連出去

* 深水埗區議會
* 深水埗區分界圖（2007年）
* 深水埗區分界圖（2011年）
赫捷臣

**赫捷臣**（，）係蘇格蘭足球員，喺快富嘅Cardenden鎮出世。

佢職業生涯嘅係亞勞亞會開始。1968年2月佢加盟由Stan Mortensen執教嘅黑池，當時佢嘅轉會費略略超過£10,000。佢第一次代表黑池上陣就係 3月30號對普利茅夫場波，代替Graham Oates打左翼。呢季積極爭升班嘅黑池喺季尾九場波贏咗成八場，雖然打埋最後一場僅僅升唔到班，不過赫捷臣嘅出色表現已經贏盡讚賞。

Bob Stokoe後來取代Stan Mortensen成為球會領隊，佢認為赫捷臣嘅傳中能力比較弱，所以特別加強咗佢喺呢方面嘅訓練。

1972年高雲地利城出咗現金£140,000 加埋Billy Rafferty嚟同赫捷臣交換。赫捷臣簽咗呢支中部球會後踢咗八年波，打咗355場，入咗30球。

1980年赫捷臣轉會曼城，轉會費係£47,000。1981年5月足總盃決賽佢頂入一球打開紀錄，但係都入咗球烏龍波，令熱刺以1-1迫和曼城。佢係第二個喺一場足總盃決賽兩邊都入過波嘅球員，第一個係查爾頓嘅 Bert Turner，佢喺1946年4月嘅足總盃決賽對打吡郡，幫咗自己隊波入咗一球亦都擺咗一球烏龍。

赫捷臣後來效力過香港嘅寶路華同埋美國嘅Seattle Sounders，1983年返英國轉投般尼，再喺1985年轉投史雲斯，並且喺球會清盤後做過6個月領隊。佢喺1991年3月代表史雲斯對修安聯，以43歲5個月零19日創下史雲斯最高齡上陣球員紀錄。1987年，喺佢效力史雲斯期間，曾經以外借身份返過黑池，踢咗6場波。

## 國際賽生涯
赫捷臣代表蘇格蘭踢過17場國際賽，打過1974年世界盃。

1978年，佢冇入選蘇格蘭世界盃大軍，令好多人大跌眼鏡，事實上當時係佢嘅事業高峰期，效力緊英格蘭頂級聯賽球會高雲地利城。另外，佢喺高雲地利城嘅隊友兼攻擊拍擋伊恩華萊士亦都冇入選。好多蘇格蘭擁躉都話唔選佢哋兩個唔合理，佢哋話領隊雅利麥理昂嘅前線靠晒杜格利殊同雅治甘美爾，後備前鋒都唔多個，好多人話如果選埋赫捷臣同華萊士，蘇格蘭大有機會喺分組賽出線。

## 退休
赫捷臣喺43歲嗰年喺聯賽球會退役，加盟非聯賽球會Merthyr Tydfil。佢到而家仍然住喺威爾斯南部，做緊布里斯托城隊嘅足球發展主任。有一次喺高雲地利城報紙Coventry Evening Telegraph發起嘅投票，選咗赫捷臣為高雲地利城喺甲組時代最受歡迎球星。

## 出面網頁

類:史雲斯城足球會球員
類:般尼球員
類:曼城球員
類:黑池足球會球員
類:高雲地利城足球會球員
PayPal

**PayPal**係一間互聯網服務網站，畀人喺網上畀錢同埋將錢存去遞度，取代一部份寄支票或者匯款呢尐傳統方法。PayPal 同一尐網站合作，等尐人客買嘢直接通過 PayPal 畀錢，唔使吓吓用信用咭或匯錢，用 PayPal 畀錢時，PayPal 收番手續費。

PayPal 總部喺美國加利福尼亞州聖荷西市，喺1998年12月由 Peter Thiel 同 Max Levchin 搞出嚟。後之，喺2000年起擴充，包括喺其他國家，加埋美金以外嘅貨幣，英鎊、加紙、歐元、澳元、日圓。

2002年10月，全球最大拍賣網站 eBay 用 15 億美金收購 PayPal，成為 eBay 嘅主要畀錢嘅方法之一。2007年5月喺盧森堡攞倒銀行拉臣（banking license）http://www.telegraph.co.uk/money/main.jhtml?xml=/money/2007/05/15/cnpaypal15.xml。

## 連出去
* PayPal
* Paypal Information Resources
** Calculatepaypal, PayPal fee calculator with many advanced options
國際足球協會

**國際足球協會**（簡稱**國際足協**，法文：***'，縮寫 ***'）係一個國際足球組織。個會係由世界各國嘅足球協會組成，總部設響瑞士蘇黎世。現任國際足協會長係恩芬天奴。目前一共有 207 個會員。

1904年5月21號，國際足協喺法國巴黎聖奧雷諾街229號成立，係羅拔松林（Robert Guerin）搞嘅，佢做埋第一任國際足協會長（1904年5月23號 - 1906年6月4號）。第一批會員有法國、比利時、丹麥、荷蘭、西班牙、瑞典、瑞士。

## 組成
國際足協由六個地區性足球協會組成，分別係：

* 亞洲足球協會 — 亞洲（AFC） 
* 非洲足球協會 — 非洲（CAF） 
* 南美洲足球協會 — 南美洲（CONMEBOL） 
* 中北美洲及加勒比海足球協會 — 中北美洲及加勒比海地區（CONCACAF） 
* 大洋洲足球協會 — 大洋洲（OFC） 
* 歐洲足球協會 — 歐洲（UEFA） 

## FIFA主辦嘅大型比賽
* FIFA世界盃
* FIFA洲際國家盃 
* FIFA U-20世界盃
* FIFA U-17世界盃
* FIFA女子世界盃
* FIFA U-20女子世界盃
* FIFA世界冠軍球會盃
* FIFA沙灘足球世界盃
* FIFA世界室內五人足球錦標賽

國際足協仲負責制定球員轉會嘅規則，每年評選世界足球先生等個人獎項，同埋每個月公佈各國國家隊嘅國際足協排名。

足球比賽嘅規則由國際足球聯合理事會負責制定實施。該理事會由4名來自國際足協嘅代表，以及英格蘭、蘇格蘭、威爾斯、北愛爾蘭4個足球協會各派出嘅一名代表，共8人組成。

國際足協重同藝電體育公司合作推出了一系列電腦同電視遊戲，有FIFA系列遊戲同FIFA街頭足球兩個系列。份合約將會喺出咗 FIFA 23 後完結。

## 出面網頁
* 官方網頁
路透社

**路透**（**Reuters**）係世界前三大嘅多媒體新聞通訊社，提供各類新聞同金融數據，響 128 個國家運作。路透提供新聞報導畀報刊、電視台... 以又快又準出名。另一方面，路透提供工具同平台，好似股價同外幣匯率，畀交易員分析金融數據同管理交易風險，同時路透嘅系統畀啲客戶喺互聯網做買賣，取代電話或紐約證券交易所嘅交易方法。

路透嘅服務分為四個部份：買賣交易、資產研究管理、企業同媒體，其中超過 90％ 嘅收入嚟自金融服務業：對股票、外幣匯率、債券嘅分析、處理、發送，同埋開發相關產品。
圓洲

**圓洲**係圓形嘅島。有時都寫做**元洲**。有唔少地名都以圓洲而名。

*元洲，香港深水埗
*圓洲 (沙田)，香港沙田圓洲角。
*圓洲 (離島區)，香港離島區索罟群島。
*銀洲，舊底又叫圓洲，香港南區舂坎灣以西。
澳門巴士線一覽

澳門市內公共巴士線一覽表：

## 營運嘅巴士公司
* 新福利：澳門新福利公共汽車有限公司
* 澳巴：澳門公共汽車有限公司
* 岐關車路：岐關車路有限公司

## 符號
#起訖點中間符號為（↔），指路線往返方向都設有總站；
#起訖點中間符號為（↺），指路線係一條循環線，得一個總站；
#起訖點中間符號為（→），指路線係一條單程線，不設回程。

## 澳門半島區內線

## 澳門半島（往返）氹仔線

## 澳門半島（往返）路環線

## 離島區內線

## 澳大路線

## 橫琴口岸澳門口岸區路線

## 節日或指定日子特別路線

## 取消咗嘅巴士線

## 備註
# ^：所有用澳門通畀錢嘅乘客都會獲得政府補貼票價差額（詳情睇澳門公交車資優惠計劃）；
# @：乘搭AP1路線巴士，如果攜帶嘅行李超過（長）50cm ×（闊）40cm ×（高）23cm就要另外畀澳門幣$3.00（實施至2011年7月31號）；由2011年8月1號起，乘客帶行李上車唔使另外畀行李附加費。

## 出面網頁
*公共巴士資訊站
*澳門公共汽車有限公司
*澳門新福利公共汽車有限公司
天空電視

**天空電視**（**Sky Television plc**）係由出名嘅澳洲傳媒商人梅鐸創立、擁有嘅旗下收費電視台。
聖女貞德

**聖女貞德**（，，）係法國民族英雄、軍事家、天主教嘅聖人。喺英法百年戰爭（1337年 - 1453年）之中，貞德帶領法國軍隊對抗入侵嘅英軍，最後喺康邊俾勃艮第軍隊捉咗，燒死埋。

貞德原本係一個法國農家女，佢話喺十六歲時嘅一日，喺村後嘅大樹之下見到天使聖米迦勒、聖瑪嘉烈、聖凱瑟琳，得到「天主嘅啟示」，要求佢帶兵收復當時俾英國人佔咗嘅法國土地。幾番轉折，貞德得到兵權，喺1429年用九日幫奧爾良解圍，好多次帶兵打敗英國嘅侵略者，重促成擁有王位承繼權嘅查理七世喺同年7月16號加冕做國王。聖女貞德1430年喺康邊一次小衝突之中俾勃艮第軍隊捉咗，英國人無幾耐用咗一大筆錢買佢返嚟，由英國控制嘅宗教裁判所判佢係異端，以女巫罪判處火刑，1431年5月30號喺法國盧昂（Rouen）當眾燒死。

廿年後英國人被徹底逐出法國嗰陣，貞德阿媽說服教宗嘉禮三世重審貞德件案，最終喺1456年幫佢翻案。1920年5月16號貞德俾教宗本篤十五世封聖。

貞德死後變成西方文化嘅一個重要角色。由拿破崙到而家，法國嘅政治人物都用佢嘅形象嚟宣傳，主要嘅作家同作曲家，包括莎士比亞、伏爾泰、席勒、威爾第、柴可夫斯基、馬克吐溫、蕭伯納、布萊希特都作咗唔少同佢有關嘅作品，重有大量以聖女貞德為題材嘅電影、戲劇、音樂亦一路都有，直到今時今日。

## 名字
聖女貞德嘅名字有唔同寫法。喺十六世紀之前，佢個名冇一個標準嘅拼法；佢嘅姓通常寫做「Darc」，冇撇號，但都有啲變體，好似「Tarc」、「Dart」或者「Day」。佢老豆個名喺佢受審嗰陣寫做「Tart」。 喺查理七世1429年授予佢紋章嘅信件入面，佢被稱為「Jeanne d'Ay de Domrémy」。 貞德可能從來冇聽過人叫佢「Jeanne d'Arc」。第一個有紀錄叫佢呢個名嘅時候係1455年，即係佢死咗24年之後。

佢細個嗰陣冇學過讀寫， 所以佢寫信都係口述畀人聽。 佢後來可能學識簽名，因為啲信有佢簽名，甚至可能學識讀書。 貞德喺佢啲信入面自稱（「處女貞德」）或者（「處女」），強調佢嘅貞潔，仲會簽「Jehanne」。到咗十六世紀，佢就開始被稱為「奧爾良少女」。

## 出生同歷史背景

聖女貞德大約喺1412年出世， 喺多姆雷米拉普塞爾，呢個係默茲河谷嘅一條小村，而家屬於法國東北部孚日省。 佢嘅確實出生日期唔知，而且佢自己講過嘅年齡都好含糊。 佢嘅父母係雅克·達爾克同伊莎貝爾·羅梅。貞德有三個兄弟同一個家姐。 佢老豆係個農民， 有大概50英畝嘅田地， 仲做埋村裏面嘅官，收稅同做更夫頭目嚟幫補家計。

佢出世嗰陣正值英法之間打緊百年戰爭，呢場戰爭喺1337年開始， 係為咗英國喺法國嘅領土同英國對法國王位嘅要求而打。 差唔多所有戰事都發生喺法國，搞到佢嘅經濟一塌糊塗。 貞德出世嗰陣，法國分成幾派。法國國王查理六世經常發精神病，冇能力管治國家； 佢個細佬路易·瓦盧瓦（奧爾良公爵）同佢嘅表兄弟約翰無畏（勃艮第公爵）為咗攝政權爭咗好耐。1407年，勃艮第公爵下令暗殺奧爾良公爵路易一世， 引發咗內戰。 奧爾良公爵查理十三歲繼承咗佢老豆嘅爵位，由阿爾馬尼亞克伯爵貝爾納七世監護；佢嘅支持者就被叫做「阿爾馬尼亞克派」，而支持勃艮第公爵嘅就叫做「勃艮第派」。 後來嘅法國國王查理七世因為佢四個哥哥都死咗，所以繼承咗法國王儲嘅頭銜， 仲同阿爾馬尼亞克派聯盟。

英格蘭亨利五世喺1415年入侵法國嗰陣就利用咗法國內部嘅分裂。 勃艮第派喺1418年攻陷巴黎。 1419年，王儲提出休戰，想同勃艮第公爵談和，但係公爵喺談判期間畀王儲嘅阿爾馬尼亞克派支持者暗殺約翰無畏咗。新嘅勃艮第公爵菲利普善良就同英國人結盟。 查理六世指控王儲謀殺勃艮第公爵，宣佈佢冇資格繼承法國王位。 喺查理病咗嘅時候，佢老婆巴伐利亞嘅伊莎貝爾代佢簽署咗特魯瓦條約， 將佢哋個女瓦盧瓦王朝嘅凱瑟琳嫁畀亨利五世，將法國王位嘅繼承權畀咗佢哋嘅後代，實際上剝奪咗王儲嘅繼承權。 呢件事令人懷疑王儲唔係查理六世嘅親生仔，而係伊莎貝爾同被謀殺嘅奧爾良公爵通姦生嘅。 1422年，亨利五世同查理六世相隔兩個月就死咗；根據條約，九個月大嘅英格蘭亨利六世就係英法雙重君主制嘅名義繼承人，但係王儲都宣稱要繼承法國王位。

## 早年生活

Joan細個嗰陣，佢會做家務、紡羊毛、幫佢老豆打理田地，仲會照顧佢哋嘅牲口。佢阿媽負責教佢宗教知識。 Domrémy大部分地區係巴爾公國嘅一部分， 但佢嘅封建地位唔太清楚； 雖然周圍係親勃艮第派嘅土地，但當地人係效忠阿馬尼亞克派。 到咗1419年，戰爭開始影響到呢個地方， 而喺1425年，Domrémy遭到攻擊，啲牛畜俾人偷咗。 呢件事令到村民覺得，要趕走英國人先至可以實現和平。Joan喺呢次突襲後出現咗第一次嘅異象。

Joan後來證實，佢十三歲嗰陣，大約係，佢喺花園度見到一個佢認為係聖米迦勒圍住一班天使出現。 喺呢次異象之後，佢話佢喊咗，因為佢想嗰啲天使帶佢走。 喺佢嘅一生之中，佢不斷見到聖米迦勒嘅異象， 聖米迦勒係Domrémy地區嘅守護聖人，佢係法國嘅捍衛者。 佢話佢經常會見到呢啲異象，特別係當教堂鐘聲響嘅時候。 佢嘅異象仲包括聖瑪格麗特同聖嘉芙蓮；雖然Joan冇話係邊兩位聖人，但好大可能係安提阿的瑪格麗特同亞歷山大的嘉芙蓮，因為佢哋係當地最有名嘅聖人。 呢兩位聖人都係貞潔嘅聖女，佢哋喺面對強大敵人時仍堅持信仰，經歷酷刑，並最終為信仰而殉道，堅守貞潔直至死去。 Joan證實佢向呢啲聲音發過貞潔誓言。

## 註


## 疏仕

## 出面網頁
* Jeanne d'Arc Center Jenny Hefczyc 寫，包括傳記、翻譯同其他原始研究 
* Bryn Mawr 有關貞德嘅文件資料庫
* Catholic Encyclopedia 聖女貞德檔案 
* 聖女貞德檔案 Allen Williamson 寫，包括傳記、翻譯同其他原始研究 
* Joan of Arc in the First World War 由 B. J. Omanson，研究第一次世界大戰中以貞德為題材嘅宣傳品
* 聖女貞德博物館  

類:天主教聖人
Schur引理

**Schur引理**描述（羣、代數嘅）唔約得表示(*irreducible representation*)嘅影射(*morphism*)。

## Schur引理（[[有限羣]]）
設 G 係有限羣，V、W 都係 G嘅唔約得嘅表示；
#設 f:V-->W 係態射，咁：
#*f 唔係零就係同構；
#設 f:V-->V 係態射，咁：
#*f 係純量(scaler)，即係相似關係 homothety，即變大縮細）。
一句講曬，唔約得表示，響同構之下，都係相似關係。

## 參攷
*Jean-Pierre Serre: *Linear Represenatations of Finite Groups*, ISBN 0-387-90190-6
彌古懷·哥白尼

**彌古懷·哥白尼**（，；），文藝復興時期嘅波蘭天文學家同數學家，係第一個提出完整嘅日心說嘅歐洲天文學家。一般認為佢寫嘅《》（）係現代天文學嘅起點。

## 生平
哥白尼祖籍波蘭，1473年喺維斯華河（Wisła）邊嘅鎮仔托倫（Toruń）出世，老竇老彌古懷·哥白尼係來自古拉哥夫嘅有錢生意人，阿媽芭芭拉·華陳羅德就係托倫本地嘅富商後代。

哥白尼十歲嗰陣老竇過咗身，由舅父小盧卡斯·華陳羅德（Lucas Watzenrode der Jüngere）領養。1491年佢入咗波蘭古拉哥夫學院（今日嘅古拉哥夫雅基耶禾大學）讀書，開始對天文學好有興趣。1496年去到意大利帕多華大學求學，攻讀數學、天文學、法律、醫學等，並開始受人文思想影響。1503年，哥白尼讀完書攞咗個神職法學博士學位。喺佢舅父嘅推薦之下，佢喺弗隆堡主教坐堂做咗法政牧師。喺弗隆堡期間，佢將主教坐堂西北角嘅箭樓用咗來做自己嘅天文臺，業餘時候喺嗰道觀測星象。1512年佢舅父過咗身之後，佢就一直定居喺弗隆堡，除咗去周邊嘅城市旅遊之外，無再搬遷過。

1543年5月24號，哥白尼喺弗隆堡過咗身。佢本人終身未婚，亦都無任何後代。佢嘅遺骸喺弗隆堡主教坐堂安葬，但係具體位置一直唔確定。2005年，考古學家喺主教坐堂嘅地板下面發現咗一具男性遺骸，經過面容重構同mtDNA比對，指出好可能係哥白尼嘅遺骸。2010年5月22號，哥白尼嘅遺骨喺弗隆堡主教坐堂重新安葬。

## 影響
哥白尼嘅學說，改變咗當時人類對宇宙嘅認識，重動搖埋歐洲中世紀宗教神學嘅理論基礎。由於時代嘅局限，哥白尼只係將宇宙嘅中心由地球移咗去太陽，並未放棄宇宙中心論、宇宙有限論同正圓形軌道論。雖然哥白尼嘅觀點唔係完全正確，但係佢嘅理論為人類嘅宇宙觀帶來咗巨大嘅變革。

## 哥白尼體系

### 先驅
菲洛勞斯（約公元前470年 – 約公元前385年）描述咗一個天文系統，喺呢個系統度，一個中心之火（唔同於太陽）佔據咗宇宙嘅中心，而一個對地、地球、月亮、太陽本身、行星同埋恆星都圍繞住佢轉動，由內向外依次排列。 龐蒂庫斯嘅赫拉克利德斯（公元前387年－312年）提出地球圍繞自己嘅軸心轉動。

薩摩斯嘅阿里斯塔克（約公元前310年 – 約公元前230年）係第一個提出地球繞太陽運轉理論嘅人。 大約喺公元前150年，塞琉古帝國嘅天文學家塞琉古進一步完善咗阿里斯塔克日心說嘅數學細節。雖然阿里斯塔克嘅原文已經失傳，但係喺阿基米德嘅著作《沙粒計算》（Archimedis Syracusani Arenarius & Dimensio Circuli）中提到咗阿里斯塔克嘅一項工作，喺呢項工作中，佢提出咗日心模型。托馬斯·希斯對阿基米德嘅文本作出咗以下英文翻譯：

喺哥白尼早期未發表嘅《天體運行論》手稿（仲保存到）中，佢提到咗菲洛勞斯嘅（非日心）「運動地球」理論，同埋阿里斯塔克可能都有一個「運動地球」理論嘅可能性（雖然佢唔太可能知道呢係一個日心理論）。佢喺最後發表嘅手稿中刪除咗呢兩個引用。

哥白尼可能知道畢達哥拉斯嘅系統涉及到一個運動嘅地球。亞里士多德提到過畢達哥拉斯嘅系統。

哥白尼擁有一本喬治·瓦拉嘅《論應追求同應避免嘅事物》，呢本書包含咗普魯塔克提到阿里斯塔克日心說嘅翻譯。

喺哥白尼將《天體運行論》獻俾保羅三世嘅獻詞中 — 哥白尼希望可以平息「完全唔識天文學」嘅「廢話佬」對佢嘅日心說嘅批評 — 呢本書嘅作者寫道，喺重讀所有哲學著作嘅時候，佢喺西塞羅同普魯塔克嘅著作中發現咗一啲提到少數敢於「違背天文學家嘅傳統意見同幾乎違背常識」嘅思想家，佢哋主張地球係會郁嘅。

喺托勒密嘅年代，主流嘅理論係佢喺佢嘅《至大論》（大約公元150年）入面發表嘅：地球係宇宙嘅靜止中心。恆星嵌喺一個大嘅外層天球度，呢個天球每日都會快速轉動，而每個行星、太陽同月亮都各自嵌喺佢哋自己嘅細小天球入面。托勒密嘅系統用咗幾個裝置，包括本輪同本輪同均輪，嚟解釋觀察到嘅天體軌道同以地球為中心嘅簡單圓形軌道有啲咩分別。

到咗10世紀，喺伊斯蘭天文學度開始出現咗批評托勒密嘅傳統，呢個傳統喺巴士拉嘅伊本·海什木所寫嘅《對托勒密嘅質疑》（Al-Shukūk 'alā Baṭalamiyūs）達到咗頂峰。有幾個伊斯蘭天文學家質疑過地球表面嘅靜止性，同埋佢喺宇宙中嘅中心地位。有啲人接受咗地球圍住自己嘅軸心轉動嘅概念，例如阿布·薩伊德·西吉茲（約1020年逝世）。 根據比魯尼嘅說法，西吉茲發明咗一個天文儀，呢個儀器係基於佢同期嘅一啲人所持有嘅信念：「我哋見到嘅運動係因為地球嘅運動，而唔係天空嘅運動。」除咗西吉茲之外仲有其他人都持有呢個觀點，呢一點可以喺13世紀一本阿拉伯著作嘅引用中得到進一步證實：

根據幾何學家（或工程師）（muhandisīn）嘅說法，地球係不斷做圓周運動，而我哋見到嘅天體運動其實係因為地球嘅運動，而唔係恆星嘅運動。

喺12世紀，努爾丁·比特魯吉提出咗一個完全唔同於托勒密系統嘅替代方案（雖然唔係以太陽為中心）。 佢宣稱托勒密嘅系統只係一個想像嘅模型，雖然成功預測咗行星嘅位置，但唔係真實或物理嘅。 比特魯吉嘅替代系統喺13世紀傳播到歐洲大部分地區，對佢嘅概念嘅爭論同反駁一直持續到16世紀。

喺13至14世紀，穆阿耶德丁·烏爾迪、納西爾丁·托斯同伊本·沙提爾為地心說行星運動模型開發嘅數學技術，同哥白尼後來喺佢嘅日心說模型中使用嘅一啲技術好相似。哥白尼用咗而家稱為烏爾迪引理同托斯夫婦嘅嘢，喺同阿拉伯文獻中發現嘅相同行星模型度。再者，哥白尼喺《小評論》中用兩個本輪精確取代均輪嘅方法，喺大馬士革嘅伊本·沙提爾（約1375年逝世）嘅早期著作中都有發現。伊本·沙提爾嘅月球同水星模型都同哥白尼嘅一模一樣。呢啲發現令到一啲學者認為哥白尼一定接觸過一啲仲未識別到嘅早期天文學家嘅概念。不過，到而家都仲未搵到呢啲推測嘅著作嘅可能候選人，而其他學者就認為哥白尼可能係獨立於後期伊斯蘭傳統而發展出呢啲概念。儘管如此，哥白尼喺佢嘅《天體運行論》中都有引用一啲佢用咗佢哋嘅理論同觀察嘅伊斯蘭天文學家，包括巴塔尼、薩比特·伊本·庫拉、扎爾卡利、阿威羅伊同比特魯吉。有人提出托斯夫婦嘅概念可能喺冇留低太多手稿痕跡嘅情況下傳到歐洲，因為呢個概念可以喺冇將任何阿拉伯文本翻譯成拉丁文嘅情況下傳播。一個可能嘅傳播途徑可能係透過拜占庭科學；格里高利·基奧尼亞德斯將托斯嘅一啲作品由阿拉伯文翻譯成中世紀希臘文。而家喺意大利仲有幾份包含托斯夫婦嘅拜占庭希臘文手稿仲保存得好好。

## 參考


## 出面網頁

類:波蘭科學家
閏正月初一

**閏正月初一**係黃曆閏年時閏正月第一日。因為閏正月唔係年年有，平時紀念都會響正月初一。

## 大件事

## 響呢日出世嘅人

## 響呢日死嘅人

## 節慶、風俗習慣
閏正月十三

**閏正月十三**係黃曆閏年時閏正月第十三日。因為閏正月唔係年年有，平時紀念都會響正月十三。

## 大件事

## 響呢日出世嘅人

## 響呢日死嘅人

## 節慶、風俗習慣
四月初八

**四月初八**係黃曆四月嘅第八日。

## 大件事

## 響呢日出世嘅人

## 響呢日死嘅人

## 節慶、風俗習慣
*佛誕或浴佛節
*香港長洲太平清醮
*澳門醉龍節
*譚公誕
*三界誕
*九殿平等王誕

## 註
太平清醮

**太平清醮**（taai3 ping4 cing1 ziu3），又叫**清醮**、**清醮會**、**打醮**、**打清醮**、**清吉醮**、**祈安清醮**，屬醮嘅一種，係道教一個傳統儀式，亦係一民間習俗，喺四川、福建、台灣、廣東、香港一帶盛行。

## 睇埋
* 香港太平清醮
奧斯卡·王爾德

**奧斯卡·王爾德**（**Oscar Wilde**，）係愛爾蘭劇作家、小說家、詩人同短篇小說作家。 佢係後維多利亞時代倫敦，最成功嘅劇作家，喺佢嗰代人人都識嘅名人。1895年4月3號 Oscar Wilde 以「猥褻行為」（Gross indecency）定罪被判禁兩年囚禁加「勞動」，嗰時嘅猥褻行為意味佢有同性性行為。

## 作品
*《快樂王子與其他故事》

## 名言

**句嘢嘅大致粵譯**：我哋所有人都係身處於困苦之中嘅，但我哋當中有啲人喺度望緊星星。
公曆

**公曆**（）即係世界上大多數地方用嘅曆法；當今嘅公曆係**國瑞曆**（），又譯**格里曆**（）、**額我略曆**（）、**格列高利曆**（），不過粵口語多數叫**新曆**。

｢國瑞｣、｢額我略｣、｢格里｣ 同 ｢格列高利｣ 都係同一個人名嘅唔同譯法，指教宗國瑞十三世。呢套曆法喺1582年由教宗國瑞十三世喺歐洲頒佈推行，但係套曆法其實並唔係佢發明，而係由意大利醫生兼哲學家阿萊紹斯·列廖斯（Aloysius Lilius）透過改革儒略曆而整出嚟嘅。

## 有乜特別
國瑞曆同儒略曆一樣，都係每四年喺二月底加一個閏日，不過，國瑞曆特別規定，所有唔可以畀 400 整除嘅世紀年（即有兩個零喺尾嘅年份，1800年、1900年之類）都冇閏日。其他可以畀 400 整除嘅世紀年就有閏日，好似1600年、2000年咁，所以2000年係有2月29號。

國瑞曆每 400 年只係得 97 個閏年，比儒略曆少 3 個，所以國瑞曆嘅年平均長度係 365.2425 日，接近平均回歸年嘅 365.24219 日，即係約每 3300 年先有一日誤差，亦接近春分點回歸年嘅 365.24237日，即係大約每 8000 年誤差一日。相反，儒略曆嘅曆年係 365.25 日，約每 128 年就多咗一日，所以去到1582年嗰陣，儒略曆嘅春分日（3月21號）同地球公轉到春分點嘅實際時間已經相差咗 10 日。

正因為呢 10 日嘅誤差，國瑞曆開始行嗰陣，同時規定原先儒略曆1582年10月4號星期四，嘅第日係國瑞曆1582年10月15號星期五，即有 10 日唔見咗，不過原先星期幾嘅週期就唔改。

國瑞曆嘅紀年沿用當時儒略曆已經採用嘅傳統，由計出嚟嘅耶穌出世嗰年做元年，個年號喺基督宗教其實係叫 ｢主曆｣（，簡稱 AD），但係喺粵語區多數叫 ｢公元｣（對應），喺臺灣就多數叫 ｢西元｣。

## 世界各地嘅使用情況
國瑞曆係陽曆嘅一隻，中國官方響1912年開始用，取代傳統用開嘅中國曆法夏曆（黃曆），而中國傳統曆法係一隻陰陽曆，國瑞曆喺中文裏邊又叫陽曆、西曆、新曆。雖然佢好普及，但係而家都重有唔用公曆嘅國。唔少地方會用唔止一種曆法，非公曆嗰啲以用喺民間為主，尤其係喺宗教、節慶、玄學、農業等等嘅領域處。現代科技嘢就冚唪唥用公曆。

## 註
長洲太平清醮

**長洲太平清醮**（又叫**包山節**，英文：**Cheung Chau Da Jiu Festival**或**Cheung Chau Bun Festival**），係香港長洲居民舉辦嘅一個太平清醮活動，喺每年農曆四月舉行，係當地最大規模嘅一個傳統宗教祭神求福習俗。長洲太平清醮有三大元素，分別係出巡、超幽及包山。

## 歷史
相傳長洲太平清醮嘅舉辦，係因為清朝中期，嗰度發生瘟疫死得人多，長洲島民惶恐之下，就聚集北帝神前祈求消災解難。後尾玄天上帝指示，要延請高僧設壇拜懺，超渡水陸孤魂，奉神綏靖遊行街道，先至可以消禍。島民於是擇定喺每年農曆四月份內為建醮期，長洲人叫做「打醮」。擇日就響每年正月尾，由惠（州）潮（州）府同人喺北帝前杯卜選出籌備醮會嘅值理，再杯卜醮期。呢個做法歷年來畀島民奉行不絕，至今未嘗中斷。直至2001年，杯卜結果咁啱卜得四月初六做起醮之日，伸算至最熱鬧最受歡迎嘅神鑾會景遊行節目喺四月初八，亦為佛祖誕 —— 新訂嘅公眾假期。島民當時即『大膽』再杯卜北帝，係咪『同意』以後嘅醮期都訂喺相同日子，令更多善信普天同慶，參拜諸神。結果北帝『欣然同意』，所以自 2001年起，一年一度長洲太平清醮嘅醮期就咁定咗落嚟。另一個說法，係話呢個係長洲一年一度嘅齋醮活動。有記載指，1894 年香港島同離島發生瘟疫，長洲地保朱福喺汕尾、惠潮一帶請法師同戲班到長洲打醮。

2005 年，政府將佢包裝成節慶旅遊項目，而太平清醮嘅飄色巡遊同搶包山比賽亦安排喺農曆四月初八，佛誕公眾假期，方便吸引啲人入嚟。另外，按照傳統，太平清醮嗰段時間全長洲都要守齋戒茹素，以紀念當年病逝島民。

2023年5月26號，因應武漢肺炎香港疫情而停辦三年嘅太平清醮再次舉辦。

## 出巡
出巡係請駐守喺長洲嘅神靈四周巡視，以正妖邪。出巡前一日，島民會迎請全島神靈坐鎮北帝廟睇神功戲。當日重有祭鶴儀式。出巡正日，首先會舉行放生禮，再抬出神轎，由北帝廟出發，巡行至中興街天后宮再返回北帝廟。出巡期間，島民會舉辦各種活動酬神娛神，會有醒獅同麒麟隊響島上街道巡遊，當中以飄色最突出。

### 飄色
飄色源於「佛山秋色」，各氏族社團各自派出兩個未夠四歲嘅細路，企係特製鐵架上裝扮成古今人物或傳說神衹，穿梭大街小巷。有啲值理會重會襯呢個機會將飄色細路打扮成時事人物諷刺時弊。

### 走神
會影巡遊最重要嘅「走神」活動，亦會喺呢個時候進行。「走神」又叫「走菩薩」，本來由各氏族社團代表抬承神像，由北社公所走返北帝廟沖喜。眾人為爭先入廟向神靈報喜，都爭先恐後奔馳疾走，氣氛刺激非常。依家因秩序緣故變成順序跑返北帝廟。

## 超幽
「超幽」嘅目的係要超渡水陸孤魂。儀式響出巡正日當晚舉行，分水、陸兩祭。道士會先向亡魂讀文，然後將小包山拆毀，將平安包放係幽桌上供奉鬼神。道士會誦經正式進行超幽。誦經完畢，道士會將誦唸文表同功曹使者一齊火化，再誦科文結束印咒。最後，島民會燒大士王嚟將一眾孤魂野鬼同大士王送走。

## 包山

### 宗教意義
打醮嘅焦點係北帝廟前三個用竹棚搭成、掛滿平安包嘅包山。包山上蒸製而成嘅平安包，係做嚟祭祀北帝。長洲人相信搶得包山上嘅平安包，可以保𧙗一家平安，於是每逢打醮尾聲，唔少人喺祭祀完畢就爭住爬上包山搶包，便成搶包山活動。由於島民相信搶得越高嘅包越會為佢哋帶來安康，所以各方氏族社團，都會派出年輕力壯嘅後生仔搶包，變成類似一隊隊人爭奪包山山頂嘅包。前民政事務局局長何志平形容搶包山好似攬球，又揶喻啲包雖然話係供奉北帝，但結果只係畀人用腳踩。

### 唔畀搶
1978 年嘅搶包山時，座包山冧咗，傷成百人，其中廿八人嚴重。當時新界政務司鍾逸傑用人身安全做理由，禁止搶包山。香港政府由此禁止搶包山，改派平安包。

### 復辦申請
2004年，甲申年長洲太平清醮會景巡遊籌備委員會向政府申請復辦搶包山，重向政府提交結構安全報告想游說政府，但係當時嘅民政事務局局長何志平參考過屋宇署嘅分析報告之後，認為竹棚搭嘅包山未能達到安全標準，否決申請。

2005 年，包山改用金屬支架，政府先至批准復辦。搶包山嘅形式，亦由長洲島民數以百計咁踴上包山搶包，改為攀山搶包比賽，2005 年只准十二人玩。

### 商業化
動漫作品麥兜故事，內容提及將搶包山申請為亞洲運動會比賽項目，喚起香港人對搶包山嘅集體回憶。長洲鄉紳亦要求政府解除對搶包山嘅禁令。到咗2005年，政府將搶包山嘅節慶活動重新包裝做旅遊項目包山嘉年華，改咗用攀山嘅形式舉行搶包山比賽，重容許非長洲人參加。前民政事務局長何志平響電台節目講，搶包改為搶蛋糕、公仔，變成一種運動，帶畀長洲商機。2005 年，做消防員嘅長洲人郭嘉明用咗三分鐘，搶咗五十一個包，以 453 分成為冠軍。直至2007 年，佢連攞三屆搶包山比賽冠軍。

2007 年，政府改用塑膠做嘅假包，代替傳統蒸嘅真平安包。每個膠包嘅成本約七蚊，比起真平安包嘅三個七亳半，貴差唔多成倍。

不過，政府將太平清醮包裝作廟會節慶旅遊項目，同埋將搶包山改成攀山比賽形式，就畀唔少人批評係「不倫不類」、「商業化」、「文化承傳欠奉」。科技大學人文學部廖迪生教授指出，節慶傳統同人類經濟活動生活方式有密切關係，響數百人以至數千人參與嘅活動裡面，表現出社會性或地區性嘅團結，所以文化風俗傳統隱含社會結構意義，而政府首創嘅搶膠包，只係保留咗活動嘅框架，同當地人、當地社會文化全無關係。有論者引述聯合國教科文組織《世界文化報告—文化的多樣性、衡突與多元共存》（2000）指出，保護文化嘅目的係「響經濟同技術發展時，將文化同人嘅價值擺返喺中心位置」，而非物質文化遺產嘅基本特點係佢「有活生生嘅實踐者，有觀眾，也活生生咁存在於社會當中」，而保護非物質文化遺產亦應該以提昇「文化尊嚴、文化自豪同文化身份」為目標。香港官員處理搶包山嘅取態，係將傳統文化承傳變成旅遊收益項目，既冇內涵，亦冇生命力，甚至連起碼嘅尊重都欠捧。長洲建醮會認為政府接手主辦嘅搶包山唔係傳統，所以不與為伍。鄉紳黃維坤話：「其實長洲居民一直要求恢復搶包山傳統，大部份島民都唔同意現時嗰種『不倫不類』嘅所謂搶包山，佢只係個爬山比賽，唔可以叫搶包山，完全冇意思。真正『搶包山』係所有大眾都有份，鍾意攞幾多個包就幾多個包。」以前最有興趣搶嘅係漁民，因為一來佢哋最需要祈福，又爬慣桅杆，所以特別擅長搶，但而家嘅攀爬運動就冇漁民參與。《南華早報》社評指出，搶包嘅傳統意義係為島民帶嚟平安、健康，如果將搶包山變成競技運動，會丟曬搶包山嘅精神面貌。

## 文藝
動漫作品麥兜故事，提到申請搶包山做亞洲運動會比賽項目，後尾重拍成動畫電影。

## 註

## 出面網頁
*長洲搶包山 , Ng Wai Shun
*明報新聞：搶包山又來了
戥穿石

**戥穿石**喺一場婚禮裏便，除咗伴郎之外，係一班陪住新郎，幫新郎打點嘅男人。因為戥讀鄧，所以亦都有人寫做**鄧村石**，**鄧穿石**。亦有人考訂寫做**幐豬石**。

戥穿石通常係新郎哥老死，好好朋友，又或者係親戚來。其中一個最熟嘅就做伴郎。

## 個名起源
戥穿石據考據，係由戥豬石而來。豬仔拎去市集買，都會用擔挑。豬仔就響擔挑一邊籃，而另一邊呢，就放響舊咁上下重嘅石來戥返勻兩邊重量。所以呢舊就叫做**戥豬石**。因為呢舊石只係用來陪豬運出去買，所以啲就變成陪襯，豬買完就無利用價值，可以掉得。後尾講講下就由戥豬石變成戥穿石，意思係陪襯咁解。

因為新郎娶老婆都要人陪住，呢班人就叫做戥穿石，上下打點，飲完酒後就無用，所以畀人比喻做戥穿石。

## 做嘅嘢
### 唐人
戥穿石係來幫手同新郎搞婚禮，同新娘姊妹夾手。婚禮開始幫手接新婚。婚宴幫手接待安排賓客。有時亦都幫手主持婚宴。

### 英式
英文戥穿石叫****。戥穿石幫伴郎手搞夜晚個派對，行禮幫手帶位，陪姊妹行敎堂同接待。有時亦都同伴郎做婚禮短講。同伴娘或者單身女賓客跳舞。

軍官婚禮就會有隊揸劍做戥穿石呢個角式。呢班戥穿石通常係同一班一齊同事嘅軍人，同軍官好好朋友嘅。佢哋會響劍做成栱門，畀新人同賓客行過。

## 出面網頁
*
五金

**五金**原本係指金、銀、銅、鐵、錫五隻金屬，亦都泛指所有金屬。亦都引伸專門搞金屬嘅行頭，從事呢行嘅人都叫五金師傅，買賣五金嘅就叫做五金舖。

金原本就指金屬，後尾先至專指黃金。後尾人就將五種最常嘅金屬，統稱做五金。家下科學發達，日用金屬多咗好多選擇，五金都唔限於金、銀、銅、鐵、錫，亦可以係鋁、銻、鈦之類。
鐵甲威龍

《**鐵甲威龍**》（*RoboCop*）係一部1987年嘅美國數碼鬅客動作電影，由保羅韋浩雲做導演，同Michael Miner編劇。主演係，其他配角有、、、、。

## 簡介
第一集劇情主要講述鐵甲威龍誕生嘅前後同埋遭遇，而第二集同第三集都係講述鐵甲威龍所遇到嘅事同埋本身人性嘅心路歷程。

呢套戲入面其實隱伏咗好多社會問題，畀觀眾好多討論空間，比如：人死後其實重有冇可能變成機械咁嘅方式而繼續生存呢？經過死亡變成咗另一種存在方式之後，又會唔會重有前身嘅記憶？劇中嘅私營大財團 OCP 一直以接管底特律市 (Detroit City) 並計劃將佢改建成先進城市達爾他城 (Delta City) 為目標而不惜使用暗黑手段，導致社區遭到蠶食，現實會唔會發生？又會有咩後果？……等。除此之外，戲裏面重會時不時穿插住一啲似真還假嘅新聞報導同埋廣告，其中嘅訊息好多都關乎我哋週圍發生緊嘅環境，好似臭氧層出現減退，汽車排放廢氣問題，太空戰略計劃嘅問題……等，睇吓睇過嘅人有幾多領會。

### 第一集劇情大綱（含劇透）
**梅菲** (Alex Murphy) 係一位新調任到底特律市嘅機動警察，之不過喺佢第一次同拍檔**露薏絲** (Anne Lewis) 出勤時就出咗意外，俾一班控制區內罪惡嘅賊匪團夥殺死咗，至於露薏絲就逃過一劫。

喺之前，擁有當地規劃兼有警隊管理權嘅大財團 **OCP 公司** (Omni Consumer Products) 正研究緊發展機械警察及軍用機械人，因為由副總裁**鍾斯** (Dick Jones) 推動嘅全機械設計 **ED-209** 喺示範操作中嚴重失誤，財團主席**老人** (The Old Man) 感到非常失望，於是選用咗急於上位嘅技術主管**摩頓** (Robert Morton) 嘅「人類改造鐵甲戰士」嘅計劃。

梅菲不幸殉職，其實都係因為摩頓利用職權去干預警方有關，令警員殉職嘅機率提高，就可以利用遺體嚟實行改造計劃。

因為咁，死咗嘅梅菲即刻被送到手術台，經過工程師嘅一輪改造之後，新一代擁有鐵甲身軀，但仍保有部份人類器官嘅半機械超級警察－－－**鐵甲威龍** (ROBOCOP) 正式誕生。

鐵甲威龍嘅程式設定裏面，有三個佢一定要遵守嘅主要法則：
# 為公眾服務
# 保護無辜嘅市民
# 維持法紀
# ⋯⋯⋯⋯
經過洗腦之後，鐵甲威龍只有電腦記憶庫，所有關於梅菲前身嘅記憶理論上已經冇晒，之但係估唔到威龍居然會發夢，夢境係梅菲嘅零碎記憶同埋被殺嘅一刻，之後喺現實中，因為威龍流露出本身不自覺嘅小動作或者口頭禪， 畀某啲人認出佢機械人以前嘅身份，令到威龍覺得好困惑，「我究竟係乜嘢嚟？」，於是決定搵出原因。

威龍喺調查過程中知道警員梅菲如何殉職， 結合種種蛛絲馬跡，越諗越扯火，於是誓要搵出殺梅菲嘅嗰班人渣出嚟繩之於法。期間，晉升咗成為 OCP 副總裁嘅摩頓，一朝得志表現囂張，終於畀收柯打做嘢嘅人殺死；及後當威龍喺拘捕行動中以暴力迫供罪犯時，罪犯爆出原來喺背後操控犯罪，企圖令城市崩壞嘅主謀係⋯⋯。

之後威龍隻身前往拘捕主謀人，但係主謀人已經胸有成竹，老早收埋咗一樣秘密殺着，就係佢預先加咗喺威龍程式裏面嘅第四項法則；呢個時候，因為呢個第四法則喺適用條件下被啟動，威龍即時失控，攪到畀 ED-209 猛烈追擊，好彩負傷途中被同袍救走，帶到去到廢棄工廠暱埋。

喺另一邊，主謀人將公司最新研發嘅重型武器俾咗班賊匪團夥，於是班友拿拿林出動，根據追蹤器去廢棄工廠追擊威龍，當然威龍亦都早有準備，經過一輪游擊戰之後，呢班賊匪團夥最終都俾威龍造瓜晒。

當夜威龍即刻趕返去 OCP 大樓，直闖入會議室，當時班 OCP 高層大佬正喺度開緊會，威龍因為受到第四法則限制，於是先向與會一眾高層喺大屏幕展示主謀人嘅犯罪證據，主謀人知道自己仆咗街，於是掹鎗脅持人質要求畀直升機佢走佬，最後主謀人脅持失敗，畀威龍就地正法。

臨離開會議室時，有人問威龍：「靚仔鎗法唔錯吖，你叫咩名？」

威龍回頭一笑：「**梅菲**。」

## 演員
*  飾演 
*  飾演 Anne Lewis
*  飾演 The Old Man
*  飾演 Dick Jones
*  飾演 Clarence Boddicker
*  飾演 Bob Morton
鶴科

**鶴科**係一種大型嘅雀鳥，擁有長頸，長腿，儀態亦相當優雅。喺動物分類學上係屬於鳥綱中鶴形目嘅一個科，成員包括好多著名嘅鶴類，現時有15種共4個屬：

**[[冠鶴亞科]] BALEARICINAE** 
* **Genus [[冠鶴屬]]''[[Balearica]]***
** [[黑冠鶴]], *Balearica pavonina*
** [[灰冠鶴]], *Balearica regulorum*
*'鶴亞科SUBFAMILY GRUINAE** - 典型嘅鶴
* **Genus *[[鶴屬]]***
** [[灰鶴]], ''Grus grus''，亦叫做**歐亞鶴Eurasian Crane**
** [[沙丘鶴|加拿大鶴]], ''Grus canadensis''
** [[美洲鶴]], ''Grus americana''
** [[赤頸鶴]], ''Grus antigone''
** [[紅頭鶴|澳洲鶴]], ''Grus rubicunda''
** [[西伯利亞鶴|白鶴]], ''Grus leucogeranus''
** [[白枕鶴]], ''Grus vipio''
** [[白頭鶴]], ''Grus monacha''
** [[黑頸鶴]], ''Grus nigricollis''
** [[丹頂鶴]], ''Grus japonensis''
* **Genus 蓑羽鶴屬*[[Anthropoides]]***
** [[藍鶴|藍蓑羽鶴]], ''Anthropoides paradisea''
** [[蓑羽鶴]], ''Anthropoides virgo''
* **Genus 肉垂鶴屬*[[Bugeranus]]**'
** [[肉垂鶴]], *Bugeranus carunculatus''

## 分布
15種鶴分布五大洲嘅濕地。有遷徙特性。

## 歷史
根據化石證據顯示，大約喺6000萬至7000萬年前，鶴類響全世界雀鳥總數中所佔嘅比例，比而家大好多，但喺有史以嚟，佢哋嘅數目下降速度比其他雀鳥快好多。

## 繁殖動向

鶴類係非常受歡迎嘅雀鳥，好多動物園都有飼養鶴。

響香港，現時只有香港動植物公園先有飼養鶴類，主要有丹頂鶴，白枕鶴，灰冠鶴同藍鶴。而以前荔園動物園同維多利亞公園嘅舊鳥籠亦有飼養。維多利亞公園過去曾有人用氣槍射殺白枕鶴。

## 資料來源
* 《國家地理雜誌》中文版，2004年4月號
* 《香港及華南鳥類》ISBN-13:978-962-02-0360-2
* 《自然文庫：鳥類》
顧太清

**顧太清**（，嘉慶四年己未正月初五─光緒三年丁丑十一月初三）係大清滿洲鑲藍旗人，係嗰陣時拍得住納蘭性德嘅詞人。本來佢係**[[西林覺羅]]**氏嘅，原名**鄂春**，後尾改姓**[[顧氏|顧]]**，名**春**，字**梅仙**，亦字**子春**，道號**太清**，晚號**雲槎外史**；佢重成日叫自己做**太清春**、**太清西林春**、**雲槎外史**。

## 身世同生平
顧太清係清初大學士文端公鄂爾泰個侄甘肅巡撫鄂昌個孫女。太清好細時，阿爸阿媽就死咗。雍正、乾隆時，鄂爾泰同張廷玉兩派成日鬥來鬥去，太清阿爺鄂昌就係咁受到胡中藻嘅詩獄株連，重逼到要自盡，連家產都充公埋。

太清後生時好辛苦，要由京都流落咗去江南，重喺閩、粵遁嚟遁去，住過下蘇、杭。太清廿六歲結婚，但只係做人細婆。鄂家想洗清「罪人之後」呢個唔光彩嘅背景，就借啲意話太清係榮府護衛個女，重偷偷地同佢改埋姓顧。

太清老公係奕繪（1799年─1838年，清嘉慶四年己未正月十六日─道光十八年戊戌七月七日），字子章，又叫做幻園居士，係清高宗乾隆第五個仔榮純親王永琪個孫、榮恪郡王綿億個仔。永琪個老婆，係鄂爾泰個仔鄂弼個女，所以太清、太素兩公婆一早就有親戚關係，佢哋間中都有來往下；咁都未算，佢哋呢啤都好鍾意詩詞，間唔中都唱和下，收尾重結埋婚。太清有七十九歲命。

## 藝術特徵
太清成日用詩記事，用詞講情。佢嘅作品有三種特徵：
*文筆同意義上，講求語言通俗易明，文筆簡潔流暢，唔多用典；無乜咬文嚼字，但字裏行間就流露出深刻嘅含義。佢嘅作品咁感人，唔使講都知佢叻喺邊嘞。
*神緒同埋境界上，響形同神、景同情、事同理呢啲範疇，由淺入深，由表及裏，由近到遠，由細見大。咁樣來達到渾然一體嘅境界。
*結構同埋靈氣方面，唔執着一字一句嘅尖巧，但講求成篇嘅結構同埋靈氣，要一波三折、一氣呵成，渾然一體咁樣。

## 學術成就
太清、太素兩公婆，詩詞都叻，書畫又掂，重中意吟詠。佢哋兩公婆酬唱嘅作品，感情深，數量又大，係中國文學史上罕見嘅。

太清好出名，開講都有話「滿族詞人，男中成容若（納蘭性德），女中太清春」。太清一二十歲就開始寫詩，經歷過嘉慶、道光、咸豐、同治、光緒足足五朝，嗰時清代由盛轉衰；重有，佢充分體現過滿族官宦人家嘅奢華、人間嘅艱酸、婚姻嘅美滿，以至後期嘅孤寡。所以，佢咁豐富嘅詩詞創作，就反映咗人生際遇、社會狀況，同埋個人嘅思想情懷嘞。佢嘅作品重紀錄咗封建滿族家庭嘅盛衰變遷，就係咁，佢六十年嚟嘅創作生涯就有好大嘅成就嘞。

太清寫過《天遊閣集》、《東梅漁歌》、《紅樓夢影》等等嘅詩詞同埋一啲小說留傳後世。

## 註

## 參考
*《顧太清 奕繪合集》，[清]顧太清、奕繪著，張璋編校，上海古籍出版社

## 睇埋
*奕繪
*鄂爾泰
*納蘭性德
*詞人

## 出面網頁

*劉素芬，〈文化與家族--顧太清及其家庭生活〉
丹頂鶴

**丹頂鶴**（*Grus japonensis*）係一種高大而儀態優雅嘅白色鶴。又叫做**仙鶴**、**白鶴**（其實白鶴係另一種鶴屬嘅鳥類）、**鴜鷜**，中國古籍文獻畀丹頂鶴好多名，例如《爾雅翼》叫**仙禽**，《本草綱目》**胎禽**。丹頂鶴係鶴類中嘅一種，因頭頂有紅肉冠而得名。佢係東亞地區所特有嘅鳥種，因體態優雅、顏色分明，響呢啲地區嘅文化中具有吉祥、忠貞、長壽嘅寓意。

## 外形特徵
丹頂鶴具備鶴科嘅特徵，即三長 —— 嘴長、頸長、腳長。成鳥除頸部同飛羽後端係黑色之外，全身白色，頭頂皮膚冇毛，呈鮮紅色。傳說中嘅劇毒鶴頂紅（都有成鶴頂血）正係呢處，但純屬謠傳，鶴血係冇毒嘅，古人所說嘅「鶴頂紅」其實係砒霜，即唔純嘅三氧化二砷，鶴頂紅係古時候對砒霜隱晦嘅講法。丹頂鶴嘅尾脂腺被粉（冉羽）。鳥仔身體嘅羽毛啡黃色，個嘴黃色。亞成體羽色黯淡，兩歲後頭頂冇毛區紅色越發鮮艷。頭嘅紅白嘅配色同日本國旗相同。

## 分佈
丹頂鶴繁殖地係中國嘅三江平原嘅松嫩平原、前蘇聯嘅遠東同日本等地。中國東南沿海各地以及長江下游、朝鮮海灣、日本等地過冬。

歷史上丹頂鶴嘅分佈區比現在要大得多，過冬地重加南，可至福建、臺灣、海南等地。由於呢種鳥喺文化種嘅特殊地位，地方誌書中一直有著詳細嘅記載，為研究佢嘅古代分佈提供咗翔實嘅資料。

## 習性
丹頂鶴每年要喺繁殖地同越冬地之間進行遷徙，只有喺日本北海道係當地嘅留鳥，唔進行遷徙，噉可能同冬季當地人有組織噉餵嘢畀佢食，食物來源充足有關。

丹頂鶴嘅棲息地係沼澤同沼澤化嘅草甸，食物主要係淺水嘅魚蝦、軟體動物同某啲植物根莖，跟季節唔同而有所變化。

丹頂鶴成鳥每年換羽兩次，春季換成夏羽，秋季換成冬羽，屬於完全換羽，會暫時失去飛行能力。

丹頂鶴嘅叫聲非常嘹亮，作為明確領地嘅信號，亦係發情期交流嘅重要方式。

丹頂鶴屬於單配製鳥，若冇特殊情況可維持一生。每年嘅繁殖期從3月開始，持續6個月，到9月完。佢哋喺淺水處或有水濕地上築巢，巢材多係蘆葦等禾本科植物。丹頂鶴每年生一竇蛋，一般生 2 到 4 隻，由公乸輪流孵，孵化期 31 到 32 日。雛鳥屬早成雛。

## 分類
用過嘅名：

* *Ardea(Grus) japonensis* P.L.S. Müller, 1776 
* *Grus japponensis Gmelin*, 1778 
* *Antigone montignesia Bonaparte*, 1854 
* *Megalornis japonensis* Wilder&Hubbard, 1938 

有人認為北海道嘅丹頂鶴種群喺叫聲同遷徙上同大陸種群有差異，可劃分為兩個亞種，但基因分析表明兩者冇「有顯著形」嘅差異，因此呢種說法至今得唔到認同。

## 研究史
丹頂鶴由於體形大、顏色分明，好容易認。人類對丹頂鶴嘅知識好早就有積累咗一定經驗。中國嘅地方誌書對佢哋有連續嘅記錄，丹頂鶴好早就俾人養，唐宋年間尤為盛行。而家有好多地方都有養嘅丹頂鶴嚟觀賞。

1980年代後，對丹頂鶴嘅專項研究展開，至今已對其分佈、繁殖地同越冬地嘅生態同行為、遷徙呢啲都掌握嘅一定嘅信息。目前丹頂鶴嘅人工繁殖同人工授精技術亦成熟。1990年代以後，根據繫放研究同人造衛星跟蹤技術，丹頂鶴嘅遷徙路線已經明確。

## 文化上嘅意義
東亞地區嘅居民，用丹頂鶴象徵幸福、吉祥、長壽同忠貞。各國嘅文學同美術作品中成日有出現，殷商時代嘅墓葬中，就有鶴嘅形象喺雕塑度出現。春秋戰國時期嘅青銅器鐘，鶴體造型嘅禮器就已出現。道教中丹頂鶴飄逸嘅形象已成為長壽、成仙嘅象徵。

目前，中國國家林業局已將丹頂鶴作為國鳥唯一候選者，上報國務院。

## 保護狀況
丹頂鶴係大型涉禽，喺濕地環境中屬於食物鏈嘅上層，係濕地生物多樣性嘅關鍵種。日本北海道嘅阿依努人將生活響釧路濕地嘅丹頂鶴稱為「濕地之神」。目前佢哋面臨嘅威脅主要有：

棲息地嘅破壞：響中國東北同遠東地區人類活動對濕地嘅破壞喺1960年代以後急劇加重，對濕地嘅圍墾唔單止侵佔咗原有嘅棲息地，重令原本連通嘅水系阻斷，再加上近年遠東地區氣候乾旱化趨勢明顯，水域面積縮細嚴重。人嘅活動引入嘅污染都威脅丹頂鶴嘅生存，此外燒地等開墾方法，對丹頂鶴嘅巢材同掩蔽處毀壞嚴重，令佢哋分佈更為狹窄。 

偷獵：由於自古東亞地區對丹頂鶴就有著對其羽毛同器官嘅需求，獵殺就難以避免。雖然近年隨著保護法規嘅建立，直接獵殺好少發生，但係落毒來獵捕其他水禽嘅方法，已成為丹頂鶴嘅重要死因。

目前，丹頂鶴係中國國家一級保護動物，國際自然保護聯盟（IUCN）嘅紅皮書中係瀕危物種，瀕危物種國際貿易公約（CITES）中列入附錄一。

而家響香港，得香港動植物公園有養丹頂鶴。

## 參考
* 香港動植物公園丹頂鶴介紹
多士

**多士**（），又叫**烘麪飽**，係用多士爐烘過嘅方包，響未有多士爐之前，用火烘亦得。個面有少少燶，外面脆裏面軟。

歐陸式早餐一定有，香港茶餐廳都係例牌。

多士嘅原料係方包，放響多士爐烤到香口，拎出嚟之後喺方包的一邊搽上奶油、牛油、花生醬，果醬等配料就得。啱啱烘起嘅多士會較為鬆軟好食，凍咗擺耐咗會變硬，風味同口感都會差好多。

有時因為個人嘅喜好有唔同食法，例如將兩塊多士夾起嚟食，甚至會將多士拎嚟炸，變成西多士。

## 種類
多士加上其他嘢，個名亦會變：

茶餐廳有：
*奶油多 = 煉奶 + 牛油
*奶醬多 = 煉奶 + 花生醬
*油占多 = 牛油 + 果占

台灣珍珠奶茶舖有（叫「吐司」）：
*椰香吐司 
*藍莓吐司
*草莓吐司

## 睇埋
* 多士鑪
* 西多士
*
三月初二

**三月初二**係黃曆三月嘅第二日。

## 大件事

## 響呢日出世嘅人

## 響呢日死嘅人

## 節慶、風俗習慣
維基文庫

**維基文庫**（英語：****）係維基媒體基金會之下嘅維基百科嘅兄弟計劃，目的係搞個自由、基於維基嘅知識倉庫，來收集每一語言嘅完整原始文獻，重會將呢啲文獻譯做好多種文。佢開始嘅時候叫做「**Sourceberg**」，後尾經過2003年12月6日嘅投票改做而家個名。

而家維基文庫上面主要擺咗好多種根據GNU自由文檔協議證書嘅文件、兼容呢個協議嘅原始文件，同埋公有領域、無版權或者版權已經過咗期嘅原始文獻，例如古代嘅詩歌、文章、法律文本等等。

呢個項目喺2003年11月4日開始。佢嘅標誌係一座冰山。

## 參閱
* 中文維基文庫

## 出面網頁

* 
:* 
*
白枕鶴

**白枕鶴**係鶴科嘅成員之一。身高大約 130 厘米（約 4 呎）高，體重大約 5.6 公斤（約 12 磅），佢長腳係粉紅色嘅，條頸條灰白兩間，前灰後枕白，塊面紅色。家下野生只係淨返 4900 到 5400 隻。 

呢類鶴喺蒙古東北部、中國東北部、同俄羅斯東南部一帶繁殖。但冬天會飛去黃河過冬，亦都會飛去韓國，日本同台灣過冬。

## 繁殖動向
響香港動植物公園，曾養過白枕鶴，而以前維多利亞公園舊鳥籠清拆前，亦有養過白枕鶴，響1990年代初仲發生過有人用氣槍射死白枕鶴嘅事件。
三月十一

**三月十一**係黃曆三月嘅第十一日。

## 大件事

## 響呢日出世嘅人

## 響呢日死嘅人

## 節慶、風俗習慣

## 參考
西林覺羅氏

**西林覺羅**（）係滿人姓氏，係八個覺羅氏之一。出名嘅人有西林覺羅鄂爾泰、西林覺羅鄂春等。

## 註
三月十七

**三月十七**係黃曆三月嘅第十七日。

## 大件事

## 響呢日出世嘅人

*1861年4月26號，大清咸豐十一年戊午年 - 詹天佑，近代鐵路工程師。

## 響呢日死嘅人

## 節慶、風俗習慣

## 參考
Fire

**Fire**或**FIRE**或**fire**喺英文界入面，大多數都係「火」或「開砲」噉解。佢重可以係：

## 組合
* FIRE (英國樂隊)：1960——1970年代嘅英國樂隊。
* FIRE (瑞典樂隊)：1980年代嗰時瑞典嗰邊成立嘅樂隊。

## 單曲
* Fire (2NE1)
* Fire (柯登希爾)
* Fire (阿打布朗)
* Fire (佐伯登)
* Fire (費利哥斯田)
* Fire (U2)
* Fire (基斯圖美也)
閩東語維基百科

**閩東語維基百科**係維基百科協作計劃嘅閩東語版本，佢哋係用平話字呢套文字系統嚟寫閩東語嘅。直到2021年為止，暫時有超過一萬五千篇文章，喺咁多種唔同語言嘅維基百科裏面，佢哋嘅規模排第126位（跟番文章數量去計算）。

## 出面網頁
*閩東語維基百科
果占

**果占**（「占」字讀zem1）係一種以生果同糖整成、杰撻撻嘅醬。果占嘅占係音譯英文 **Jam**（英文嘅果占）。果占杰撻撻係因為果膠（pectin），多數用嚟搽麵包或多士，常用嘅生果有士多啤梨、藍啤梨、橙、蘋果、紅加侖子、菇時啤梨、黑加侖子。而高糖份可以令果占躉得耐啲，唔易壞。

果占亦都叫**果醬**或**生果醬**。

## 整法

一般將切碎生果同相同重量嘅糖一齊煮，糖會因住啲生果嘅種類同埋生熟程度加多減少，用 104 ℃ 煮15 到 20 分鐘，煮嘢嘅熱力會整爛細胞壁，喺裏面嘅果膠流出嚟，同糖起化學反應，攤凍之後，pet 嘢就會變成杰撻撻、黐邋邋、一 pet pet 嘅醬，入落用滾水煠過嘅玻璃樽就搞掂。

以前好興響屋企整果占，而家多數都係喺街買，不過充斥市面嘅產品好多都有添加嘅果膠。

## 出面網頁

*Making Jams and Jellies
*Making Jams, Marmalades, Preserves, and Conserves
占

**占**可以係：

* 果占（），一種醬料
* 少爺占，香港商業電台DJ
* 占 (名)（），英文名
* 占卜，神秘學活動
* 占婆，古國
基

**基**可以係指：
*官能基
*游離基
*同性戀
**基 (LGBT用語)
**基佬‎
*基隆，台灣城市，簡稱**基**
客家文維基百科

**客家文維基百科**係維基百科協作計劃嘅客家文版本，係由非牟利組織──維基媒體基金會負責搞嘅。佢哋響2006年7月28日喺Wikimedia Incubator測試，響2007年5月27日正式成立，直到2021年，暫時有超過九千篇文章，即係響323種唔同語文嘅維基百科裏面，規模排響第158名（跟番文章數量去計算）嘅維基百科。

## 參考資料
*元維基建議書
**:meta:Requests for new languages/Wikipedia Hakka (第一次建議書，否決)
**:meta:Requests for new languages/Wikipedia Hakka 2 (第二次建議書，通過)
*客家文維基全部資料(個人資料除外)

## 拎
*客家文維基百科
閏二月初三

**閏二月初三**係黃曆閏年時閏二月第三日。因為閏二月唔係年年有，平時紀念都會響二月初三。

## 大件事

## 響呢日出世嘅人

## 響呢日死嘅人

## 節慶、風俗習慣
豹貓

**豹貓**（學名 *Prionailurus bengalensis*﹐特別指**中國豹貓**，台灣又叫**石虎**），係一種原產亞洲嘅貓科動物。

豹貓嘅體型同家貓差唔多，但各亞種嘅差別就比較大，例如印尼嘅亞種平均體長 45 厘米，尾長 20 厘米，而西伯利亞嘅亞種體長達到 60 厘米，尾長 40 厘米。

豹貓嘅毛皮亦有好多種唔同顏色：南方豹貓為黃色，北方既就銀灰色。胸部同腹部係白色。而豹貓斑點一般為黑色。

豹貓屬於夜行動物，通常以齧齒類、雀鳥、魚類、爬蟲類同小型哺乳動物嚟做食物。除咗交配季節外，佢哋一般為獨處。豹貓嘅懷孕期為 65-70 日，每胎 2 - 4 隻。

## 生活習性
豹貓主要棲息響森林同雨林地帶，通常為距河道較近嘅潮濕區域。豹貓會爬樹，亦會游水。

## 亞種
* *Prionailurus bengalensis bengalensis*：印度、孟加拉國、東南亞、中國雲南； 
* *Prionailurus bengalensis borneoensis*：婆羅洲； 
* *Prionailurus bengalensis chinensis*：台灣、中國； 
* *Prionailurus bengalensis euptailura*：西伯利亞東部、蒙古； 
* *Prionailurus bengalensis horsfieldi*：喜馬拉雅山； 
* *Prionailurus bengalensis javaensis*：爪哇島； 
* *Prionailurus bengalensis manchurica*：中國東北； 
* *Prionailurus bengalensis minutus*：菲律賓； 
* *Prionailurus bengalensis sumatranus*：蘇門答臘； 
* *Prionailurus bengalensis trevelyani*：巴基斯坦東部。

西表山貓（*P. iriomotensis*）以前被認為係豹貓嘅亞種，直到1967年，科學家經過頭骨同皮膚鑑別後，先將西表山貓分成另一類。近年，DNA分析再次證實佢同豹貓親緣關係好近。豹貓有時會被人捉嚟當做野味，皮毛買賣或者同其他家貓雜交後再作非法貿易。

## 保育狀況

喺香港，豹貓係受到香港法例第 170條：保護野生動物條例保護嘅物種。中國紅皮書亦有將佢列作瀕危物種。

嘉道理農場暨植物園現時所飼養嘅豹貓係由非法走私充公後再被運送嚟嘅。而香港濕地公園，較早前亦有豹貓出現嘅記錄。

## 另見
* 貓科
* 香港哺乳動物
閏二月三十

**閏二月三十**係黃曆閏年時閏二月第三十日。因為閏二月唔係年年有，平時紀念都會響二月三十。

## 大件事

## 響呢日出世嘅人

## 響呢日死嘅人

## 節慶、風俗習慣
長青隧道

**長青隧道**係香港青衣島一條行車隧道，係香港三號幹綫長青公路一部份。隧道雙程各有三綫。佢東面向住藍巴勒海峽，接住藍巴勒海峽大橋，打橫穿過青衣島去到西面，西草灣附近，接住長青公路。條隧道1997年5月22號通車，係第二條免費隧道。全長1600米。

## 工程
條隧道之所以叫長青，皆因佢響正長青邨底下。因為青衣山係花崗岩來，所以開窿嗰陣用咗唔少炸藥。因為上面長青邨係住人，所以亦都有響山邊灌石屎同打鋼筋，穩住座山，以免大石碌落來。雖然係用過炸藥，條隧道多數係鑽出來。

## 管理
長青隧道係歸青馬管理有限公司管，皆因佢響青馬管制區下。青馬管制區包埋青馬大橋、汲水門大橋、汀九橋、北大嶼山公路同長青公路。長青隧道兩頭有監察站，睇住交通。

## 出面網頁
*
閏二月十八

**閏二月十八**係黃曆閏年時閏二月第十八日。因為閏二月唔係年年有，平時紀念都會響二月十八。

## 大件事

*1352年3月4號，日本北朝文和元年，南朝正平7年 - 新田義宗舉兵向上野國，攻入鎌倉。

## 響呢日出世嘅人

## 響呢日死嘅人

## 節慶、風俗習慣
梁詠琪

**梁詠琪**（，**Gigi Leung**，）係香港歌手同演員。佢1995年靠拍電影入娛樂圈，1996年進而唱粵語流行曲成為流行歌手，之後亦有唱國語歌。

## 背景
梁詠琪響香港中西區西營盤贊育醫院出世。初時叫**梁碧姿**，到咗7歲佢有哮喘，所以為咗健康啲改名做梁詠琪。佢小學同中學都響瑪利諾修院學校畢業，讀完中五之後考入香港理工大學設計學院。

## 屋企
* 孖生細佬梁詠俊
* 老公Sergio（2011年—）
* 女女Sofia(祈淑菲)

## 入行
梁詠琪身材高，有**高妹**嘅花名。佢讀理工期間，做過模特兒。其中時間廊海報造形引起導演李志毅注意，之後1995年李志毅搵佢參演《流氓醫生》。呢套戲嘅成功畀到佢另一個機會，就係《烈火戰車》裏面擔正。因為咁，響1995年香港電影金像獎獲提名最佳新人獎。

## 事業

1996年佢開始埋歌唱生涯，推出第一隻碟《愛自己》。開頭佢發展幾順利。唔單止自己唱，亦都有寫歌畀人唱。佢入行拍咗廿幾部戲，同過好多演員做過對手戲，好似劉德華、梁朝偉咁。

1999年佢同啱啱同女朋友邵美琪分手嘅鄭伊健拍拖，之後同居，係多年嘅娛樂新聞話題，亦影響佢嘅歡迎度。同年亦響《心動》做主角，響香港電影金像獎提名最佳女主角。同年佢開始做日本美容產品FANCL代言人，令佢走出低谷。2000年，另一套片《愛與誠》又得到提名最佳女配角。2003年，華納公司第一套唐話電影《向左走、向右走》亦搵咗梁詠琪做女主角。

2019年10月，梁詠琪同老公Sergio 引入嘅西班牙童裝品牌，喺海港城開設咗第二間分店。

## 演出

### 個人專輯

### 電視劇（ViuTV）
*2022年：《反起跑線聯盟》 飾 張諾雅（Nora）
*2024年：《反起跑線聯盟 2》 飾 張諾雅（Nora）（特別演出）

### 電影
*2019年：《恭喜八婆》 飾 May
*2019年：《八個女人一台戲》 飾 何玉紋
*2022年：《闔家辣》 飾 陳美貞（Rita）
*2025年：《臨時決鬥》飾 嘉莉
*未上畫：《闔家打麻雀》

## 音樂會同演唱會
#### 香港個人演唱會

## 碎料
### 收養寵物
梁詠琪係愛動物之人，曾經同時養過5隻金毛尋回犬，佢亦有時會呼籲公眾領養代替購買。
### 聲援趙連海被中共河蟹
2010年，梁詠琪曾經喺微博聲援就中國毒奶粉問題維權嘅趙連海，但之後因為中國共產黨壓力被逼刪去有關內容。香港中文大學政治與行政學系副教授馬嶽又話，事件係因為報道太敏感，加上太多人睇佢嘅微博，所以當局要立刻封殺，又話如果梁拒絕就範，可能影響佢嘅內地演藝事業。。
## 參考

## 出面網頁
*Gigi Leung International Fanclub Ltd.
*Gigi Leung's Official page at Warner Music Hong Kong
*Gigi Blog -- The Official Blog of Gigi
Gigi

**Gigi**係人名。出名嘅人有：

*黎姿（Gigi Lai）
*梁詠琪（Gigi Leung）
*林如琦（Gigi Lin），臺灣主持人。
*炎明熹（Gigi Yim），2021年無綫電視歌唱節目《聲夢傳奇》第一季冠軍。
陰澳

**陰澳**（，英文：）係香港大嶼山東北一個長袋形港灣。最入面叫做**陰澳叾**（，）。佢開口西北岸係鹿頸，門口東南岸係大陰。行政上陰澳係歸荃灣區，而村就屬荃灣鄉事委會員。

地形來講，「澳」就係而家叫嘅「港」，俾山環抱住，另有出海口，係啱畀船隻停泊嘅地方。喺風水嚟講山北或者水南叫陰，而陰澳喺大嶼山北，所以呢個澳就叫做「陰澳」。

## 木塘
陰澳成港三面俾山圍住，所以比較風平浪靜。響澳西北岸鹿頸到陰澳叾之間有個沙灘叫**陰澳灣**，水比較淺。個灣出就係陰澳最出名嘅**陰澳木塘**，可以話係天然木倉。木塘利用呢個天然環境，響個澳中間棟好多支木樁，固定放響水上嘅木。

木塘原本唔係陰澳灣一段，因為要起北大嶼山高速公路（青嶼幹綫）、香港地鐵機場快綫同東涌綫，所以陰澳東南岸填海拉直。木塘因為咁縮到去陰澳灣度。

## 欣澳

大陰頂個位度對出，原本有打水灣。因竹篙灣起香港迪士尼樂園，響度填海起咗個地鐵站，個名用陰澳諧音，叫「欣澳」（Sunny Bay），站附近新填地亦叫做欣澳，配合迪士尼樂園開心主題。

## 攷

*
墨

**墨**係中國古代書寫同繪畫用到嘅墨錠，主要原料有炭黑、松煙、膠等，係碳元素以非晶質型態嘅存在。將墨放喺墨硯度用水研磨，就可以産生用嚟寫毛筆字或畫水墨畫用嘅墨汁。呢啲墨汁，係碳喺水入面以膠體嘅溶液存在。

墨嘅水分及膠嘅成分唔同，會影響到墨嘅黏度。喺唔同場合使用嘅墨，佢嘅黏度都唔一樣。另外，初初整好啲墨嘅水分亦都比較多。另外有啲存放時間比較長嘅墨，佢哋嘅緻密度較高，並且經過長年累月嘅乾燥，令到墨色嘅立體感更高。呢種墨喺日本被稱為「古墨」。

## 史

喺中國考古發掘出來，可以上溯到西元前14世紀嘅骨器同石器上面，已經有墨迹。掘出嚟殷商嗰時嘅龜甲卜骨上面，除咗刻咗文字之外，亦都有見到用墨同埋朱墨寫嘅字；喺湖北雲夢縣亦都有掘到戰國時代嘅墨塊。《莊子》中有句『舔筆和墨』，話喺春秋戰國時代，已經開始用毛筆同埋墨水。喺文字之外，墨亦有用喺紋身度。漢朝時有一種叫做「黥面」嘅懲罰，就係用一種由墨丸磨出嚟嘅墨紋喺犯人塊面上面。

## 製造
北魏賈思勰寫嘅《齊民要術》，最早紀述製墨嘅方法。

明代宋應星寫嘅《天工開物》一書卷十六《丹青》篇嘅《墨》章，對於用油煙、松煙製墨嘅方法有好詳細嘅敘述。墨煙嘅原料包括有：桐油、菜油、豆油、豬油同埋松木；其中以松木佔十分之九，其餘佔十分之一。

### 燒油取煙法
* 宋趙彥衛《雲麓漫鈔》引蘇東坡詩《歐陽季默以油煙墨二丸見餉各長寸許戲作小詩》『書窗拾輕煤，拂帳掃餘馥。辛勤破千夜，收此一寸玉』，話係掃燈煙制墨。
* 宋朝趙彥衛《雲麓漫鈔》有一段文記載燒桐油制墨法：『邇來墨工以水槽盛水，中列盆碗，燃以桐油，上覆以一碗，專人掃媒，和以牛膠，揉成之，其法甚快便，謂之油煙。或訝其太堅，少以松節油或漆油同取媒，尤佳。』（《雲麓漫鈔》卷第十）。 
* 大明《天工開物》記載嘅燒油取煙法：將桐油、清油或豬油放入油燈中燃點，油燈上方有鐵蓋收集油煙。每個熟練嘅工人可以掌管兩百盞油燈，動作要敏捷，否則油煙老過頭。然後用鵝毛刷輕輕將鐵蓋表明層嘅油煙刷入紙片上，就係上等油煙，造出嘅墨精美有光澤。鐵蓋裏層油煙，必須用力刮下嘅係次等油煙。每斤油可刮取約一兩上等油煙。

### 燒松木取煙法
地上搭十幾丈（1丈有 3.3米）長嘅竹棚，用紙同草席密封，竹棚同地面聯接嘅地方，用泥密封。竹棚上每隔一段開一個窿出煙，竹棚內用磚鋪通煙道。

斬取松木必須將松樹幹底部鑽窿，點火烤樹幹，畀松香流淨，即使殘留一點松香，燒出嘅松煙，質量唔好。將松木斬塊堆入竹棚，從竹棚前端點火，連燒幾日，松煙從竹棚前端向竹棚後端彌漫，冷卻之後就可以入竹棚刮取松煙。從竹棚後段刮取嘅松煙叫清煙質量最好，供優質墨料，中段刮取嘅係二等松煙，叫『混煙』，用做普通墨；前段刮取嘅松煙叫『煙子』，供印刷用。

### 墨煙處理
明代文獻中通用嘅有兩個方法：
* 篩選法：用細絹篩將油煙或松煙篩選出細淨均勻嘅墨煙。
* 沈澱法：油煙或松煙放入水池中，久浸沈澱，上層細而勻是精料。

### 配料
制墨嘅配料各家都唔同，常常秘而不宣。通常包括雞蛋白、魚皮膠、牛皮膠同各種香料、藥材丁香、紫草、秦皮、蘇木、白檀、蘇合香、珍珠等等。各種配料有成一千種。

### 搗練
將煙料、配料、成煙料團，放入鐵臼中「搗練」三萬次，或用鐵錘𢱕（dap）煙料團一萬次就成爲墨團。

### 墨錠
將墨分成細塊放入銅模或木頭模度，壓成墨錠。墨錠形狀有：長方形、圓形、橢圓形、半月形、圓柱形、鳥獸型等；圖案有彌勒佛、十二生肖、松、鳳、鶴、魚、鳥、花乜都有。

## 傳播
西元2世紀墨傳入日本，喺奈良時期連製墨嘅方法都傳入。喺西方，製墨方法傳到印度之後，演變成為劃畫用嘅印度墨，係西方畫師最鐘意嘅黑色顏料。

## 制墨名家

* 三國魏韋誕：『仲將之墨，一點如漆』
* 南北朝張永
* 南唐安徽徽州李廷珪
李廷珪本姓奚，因爲南唐後主制墨，賜李姓。李廷珪墨以松煙、珍珠、龍腦、白檀、魚膠爲原料，製成嘅墨堅如玉，宮中用來畫眉毛。到明代李廷珪墨貴如珍寶。
* 宋張遇、潘谷、沈珪、梅鼎、張滋、潘衡、葉茂
* 元張萬初
* 明程君房、葉玄卿
* 清曹素功、胡開文。曹素功墨造型美觀，曾制一套『經常應世墨』36錠，每錠刻印黃山一峰，表現安徽黃山36峰全景。

## 墨汁
**墨汁**係墨嘅膠體溶液，用來寫毛筆字用嘅，唔使用墨硯磨墨、預先已經入樽，倒出來就可以即刻用。

## 參考
* 《雲麓漫鈔》宋趙彥衛著。
* 《天工開物》明宋應星著 蘭州大學出版社 ISBN 7-311-02414-5
* 《中國紙和印刷文化史》美 錢存訓著 廣西師範大學出版社, 2004 ISBN 7-5633-4472-1 
* 《長物志》明文震亨著 山東畫報出版社 ISBN 7-8603-779-9

## 睇埋
* 文房四寶：紙 - 筆 - 墨 - 硯
* 印度墨
* 墨水
長毛象

**長毛象**係一種長鼻目嘅象，周身冚晒長毛。因為長毛象盛產響凍原地帶，所以要有長毛。佢重有一浸好厚嘅肥膏抵冷。佢哋約莫喺公元前1700年絕種。

長毛象亦都有音譯做**猛獁象**，來自英文。

## 原產地
長早到更新世嗰陣已經散到歐洲、亞洲、北美洲等地方。

## 食
長毛象主要食植物。夏季佢食禾草同荳，冬季就食灌木、樹皮。長毛象多數係羣居。

## 敵人
專家相信，長毛象響BB仔嗰陣，經常會畀劍齒虎同歐洲山貓襲擊，但真正大量食佢哋嘅應該係原始人。據講，長毛象之所以絕種，可能同原始人有關。

## 點解絕種
有好多可能原因，一般專家未有定論。氣候改變、人類濫捕、放牧壓力、病毒感染、食物短缺等等都有可能。

現時日本人正積極用DNA複製技術，計劃「重新製造」長毛象。

## 出面網頁
* 明報：非洲象牙被禁售，由古長毛象象牙代替
圖書館

**圖書館**（），或者寫**圖書舘**，係專收資訊嘅地方，響棟樓裏面，亦係管理呢啲嘢嘅機構。佢主要收書等文字圖書同視聽資料嘅地方。圖書館方便借出佢收埋嘅資料畀大眾，亦都幫到學者去做研究。所有圖書館都可以分四大類，分別係公共圖書館、學校圖書館、學術圖書館同特別圖書館（）。

除咗書之外，重有雜誌、報紙、期刊、唱片、錄影帶、光碟、相片、地圖、微縮片等等。有時重會有電腦或者網上資料庫。呢啲館藏統稱叫圖書館資料。

負責管理呢啲料嘅人叫圖書管理員。佢哋會同書分類，排好。同埋會幫人搵資料。

今時今日科技發達，圖書館藏唔限於實物，唔限於四塳（音：bung6）牆，館藏可以變電子媒體。

## 睇埋
* 書店
* 圖書館學

## 註
美夢成真

**美夢成真**可能指：

* **美夢成真**：顧名思義，心中所想嘅事，可以如願實現。
* Dreams Come True：日本樂團。
* 美夢成真 (電影)：又叫做飛越來生緣，1998年電影。
* 美夢成真 (新加坡電視劇)：1994年新加坡電視劇。
* 美夢成真 (香港電視劇)：1995年亞洲電視播出嘅一部香港電視劇。
* 美夢成真 (台灣電視劇)：2003年台視播出嘅一部台灣電視劇。
* 美梦成真 (中國電視劇)：2015年嘅一部中國大陸電視劇。
* 美夢成真 (電視節目)：衛視中文台節目，賴勛彪製作，蔡閨同施孝榮主持。
* 美夢成真 (音樂廠牌)：2011年喺北京成立嘅音樂廠牌。
Octopus

**Octopus**，拉丁字母串字，指：

*八爪魚，英文叫法
*八達通咭
*史前大章魚，二〇〇〇年恐怖片
細胞壁

**細胞壁**（**cell wall**）係喺細胞嘅最外面，一層包住細胞好韌嘅嘢，支持細胞嘅結構、重有過濾同保護嘅作用。植物、細菌、真菌、藻類、古細菌（archaea）先有細胞壁，動物細胞就冇。

植物細胞壁構造主要由碳水化合物同纖維素（cellulose）組成，而細胞壁可以貯碳水化合物。古細菌嘅由 glycoprotein S-layers、pseudopeptidoglycan、或者多醣(polysaccharides)組成。真菌細胞壁有甲殼素（chitin），一般海藻細胞壁 glycoproteins 同多醣組成，有啲海藻細胞壁有硅酸（silicic acid），重可以喺裏面搵倒第啲幫手嘅份子。
PLANT

**PLANT**喺英文界係植物噉解。重可以係：

*PLANT (企業)：日本嘅企業。
*PLANT (角色)：高達SEED系列嘅角色。
## 有關
*普蘭德：英文嘅氏。
自由內容

**自由內容**（），又叫做**自由資訊**（）或者**自由版權**，係指冇法律限制妨礙啲人使用、發佈、改善、同分享嘅內容，具體有功能作品、藝術或者創作。
墨水

**墨水**係墨水筆同鋼筆用嘅墨。墨水筆用嘅通常有黑、藍、紅幾隻色。書法用嘅鋼筆墨水就多好多第啲色，包括金屬色都有，書法用嘅黑色墨水好多時其實係或者類似墨汁。
小鼷鹿

**小鼷鹿**又叫**鼠鹿**，係一種體形好細隻嘅原始反芻動物。

## 分佈
小鼷鹿分布喺中國雲南南部、中南半島、婆羅洲同印尼既爪哇同蘇門答臘。

## 外形特徵
體形比野兔大些少，體重 1.3-2.0 kg，身長 420-630 mm，肩高大約 200 mm，係僅次於蹄兔目成員最細嘅有蹄動物，亦係鼷鹿科之中最細隻嘅一種。塊面尖長，冇角，雄性有發達嘅獠牙，四肢細長，前肢較短。

## 生活習性
小鼷鹿行動十分靈敏，最叻匿埋。夜晚出沒，性格謹慎細膽，除咗繁殖期，多數單獨活動。日頭匿埋響草叢，動作相當敏捷機警，跑嗰時好似兔咁跳躍。游水之後會暫時喪失行走能力。主要生活喺熱帶山地丘陵茂密嘅森林灌叢同草叢。有時會走入農田。食掉跌咗落地嘅野果同野花，亦食葉，幼苗同青草。

小鼷鹿嘅懷孕期有 5-6 個月。鼷鹿乸生完仔 48 個鐘之後就可以就次受孕，可以一變喂奶一邊懷胎。每胎一至二隻鼷鹿 BB。鼷鹿 BB 出世半年後就性成熟。

## 保護狀況
小鼷鹿棲息地受人類活動嘅影響好大，人嘅建設破壞嚴重小鼷鹿匿埋嘅地方，佢亦受到狩獵嘅威脅，人為咗食佢既肉而捉佢哋。目前，小鼷鹿係中國國家一級受保護動物，列入濒危野生動植物種國際貿易公約附錄。

響香港，現時香港濕地公園同香港動植物公園都有養小鼷鹿，而以前香港公園開幕後，裏面嘅尤德觀鳥園亦有養小鼷鹿。
開信刀

**開信刀**係用嚟開信封、刀咁嘅樣、細細把嘅文具。開信刀通常都唔係好利，即係刀口未開鋒。用鐵、不鏽鋼、塑膠造比較多，銅同玻璃都有，當然14K金或者電鍍包金會更名貴。

大部分開信刀好似鉛筆或者原子筆咁，都可以攞嚟攻擊同自衛，戲或電視劇成日有呢啲情節。

其實唔用開信刀都可以開到信封，例如可以用鉸剪、筆尖咁都得。
查韋斯

**查韋斯**（**Hugo Rafael Chávez Frías**，萬國音標：，）係委內瑞拉前總統。身為「玻利瓦爾革命」嘅阿頭，佢提倡民主社會主義、拉丁美洲融合、同埋佢嘅反帝國主義。查韋斯又大力批評新自由主義、全球化同美國嘅外交政策。在位十四年，連任三次總統。

## 名譽博士
*  對外經貿大學名譽博士（2001年5月）

## 註

* Hugo Chávez en "La Patria Grande de Caracas"

## 出面網頁

類:委內瑞拉總統
福田麻由子

**福田麻由子**（；）係日本女演員，響東京都世田谷區出世。佢1998年4歲就開始做戲，之前屬於東京兒童劇團，家下係FLaMme名下演員。佢因為演技好而引起人注意，演過女王的敎室。佢響白夜行裏面更大受好評。其他做過嘅戲有日本沉沒、下妻物語、櫻桃小丸子等等。

## 屋企、學校
佢老竇係福田健治，係日本樂隊Kasutera（カステラ）第二代鼓手。而佢媽媽係麻由子嘅經理人。福田麻由子嘅同學會叫佢做麻由由（まゆゆ）或者麻麻由（ままゆ）。

## 出面網頁
* 
* 

類:日本女演員
鼷鹿科

**鼷鹿**，學名 *Tragulidae*，係世界上體型最細嘅偶蹄目動物，亦都係反芻亞目中最原始嘅成員。一般身長大約 50 厘米。

## 分佈
原產地係馬來半島同印尼一帶嘅樹林同叢林。水鼷鹿屬分佈響非洲嘅熱帶森林中。

## 特徵
鼷鹿類僅有 3 個胃，反芻能力唔完善，體型均細，冇角。早期嘅鼷鹿尾長，但而家嘅鼷鹿尾短。鼷鹿嘅犬齒發達而外露，臼齒具新月型齒尖。

## 習性
鼷鹿科成員均為熱帶嘅林棲動物，夜行性，群體或單獨行動。生性怕羞，唔易被人發覺，以掉落在地面嘅果實同植物嫩芽做食糧。如果遇到危險嗰陣，鼷鹿會唔停咁快速踏地（大約每秒7次），通知同伴離開。壽命可達 16 年或以上。

## 分類

鼷鹿科係鼷鹿亞目中僅有嘅一科，共有 2 屬 4 種：

*水鼷鹿屬 
**水鼷鹿 *Hyemoschus aquaticus* 
*鼷鹿屬 
**小鼷鹿 *Tragulus javanicus* 
**大鼷鹿 *Tragulus napu* 
**斑鼷鹿 *Tragulus meminna* 

響香港，現時嘅香港動植物公園同香港濕地公園都有養鼷鹿，而尤德觀鳥園以前有養過。
大澳

**大澳**響香港新界大嶼山西部，係香港剩低最出名嘅漁村；條村一部分響大澳島上。因為大澳嘅水鄉風情好特別，所以有花名「**香港[[威尼斯]]**」。

而大嶼山個英文名Lantau，就係由南大澳個名而來。

## 地理
大澳喺香港最西部，大嶼山西陲北岸，一條水道向西、北岔開，大澳島就係響岔流上面。大澳地形好特別，大部分響河岸上面，靠兩條行人橋連埋。島上對住南中國海嘅西、北部無人住。

西面係珠江口，同澳門隔海相對，相距26公里。

## 歷史
大澳附近嘅考古遺址──鹽田遺址，可以追溯到石器時代；但係固定又查到嘅人類部落就只有三個世紀嘅歷史。以下係證實唔到嘅傳聞：第一、大澳係好多走私同海盜行動嘅基地；第二、涌口可以防禦到暴風雨；第三、呢道有一個好隱蔽嘅地方。響附近，分流有條要塞響1729年就起好，用嚟保衛珠江嘅航運。走私槍、煙葉同毒品，以至偷運人蛇出入中國大陸，呢啲非法行動家下周不時重見到。

16世紀，佛朗機人（即係而家嘅葡萄牙人）嚟到中國南部沿海，曾經佔領過大澳一帶起補給據點，後嚟響屯門一帶俾明朝軍隊打走咗。呢件事歷史叫做屯門海戰。當時嘅據點，居民叫佢做「**番鬼塘**」，一直叫到而家。

英國人嚟香港時，大澳叫做蜑家村。國共內戰同戰後，大澳做咗中國大陸走難來香港嘅人嘅重要落腳點。移民裏面，漢族通常會留響大澳。唔單只咁，大澳都吸引咗香港嘅其他民系，好似鶴佬人同埋客家，佢哋都響度住落嚟。

後來，大澳嘅漁業越做越唔掂，村民淨係靠打魚都好難搵食，於是轉行做海產加工。大澳之所以出名都係因為咁。島上面只係剩低一間公立學校教緊書，好多後生仔大個咗都走晒。

2000年7月2號，有場大火燒咗大澳沙仔面90幾間棚屋，對漁區嚟講好大件事。有關方面盡力執返靚大澳，但係現家剩低落嚟好多係臨時營房同埋熔熔爛爛嘅棚屋。

## 特色
大澳有名佢叫「**香港[[威尼斯]]**」。大澳響離島上面，離嘈雜嘅市區好遠，冇點俾都市化影響，所以重保留咗早期香港嘅漁村風貌。大澳風景好靚，水道上面嘅高架屋──棚屋，就係漁民嘅屋企。河、涌好有秩序咁穿插響一排排嘅古老棚屋建築群裏面，烘托出一種好特別嘅漁鄉風情。

大澳傳統嘅鹹魚、蝦醬同魚肚好出名。嚟到大澳，遊客會聞到好大浸嘅海水味。

大澳同大嶼山本島之間曾經起過橫水渡，亦都係大澳嘅特色之一，但係而家已經淘汰咗。

## 旅遊

大澳係香港人同外地遊客嘅旅遊熱點。水道上面嘅棚屋，滲透住一種漁村氣息。

舊時啲人靠橫水渡來往兩岸。大澳橫水渡原先係人撐嘅艇仔，後來改成纜索渡船，由一班女人拉艇。幾受遊客歡迎。而家已經俾鋼造嘅橫水橋取代。

大澳產好多特色嘢，譬如鹹魚、茶果、蝦醬同魚肚。舖頭同中心大街兩邊都有得賣，好多遊客買來做手信。

幾十蚊就租到架細船，村民會揸架船帶遊客喺水道上面穿插，同埋去大海游覽下。為咗睇中華白海豚，好多遊客都會去大澳體驗下水鄉嘅旅程。船一去到大海，因為好近珠江，所以遊客嘅手機可以接收到中國大陸嘅訊號。

遊客重可以欣賞嗰度嘅自然風貌，大澳響鹹淡水交界嘅位置，所以附近有好多紅樹林。唔單只咁，重吸引咗唔少招潮蟹響呢帶生活。

## 學校

* 基督教宣道會大澳幼稚園
* 佛教張梅桂幼稚園

*中華基督教會大澳小學
*佛教筏可紀念中學

* 香港少林武術文化中心，響大澳公立學校舊址開辦
*永助學校（小學，收唔夠學生而響2003年8月31號執咗）

## 交通
去大澳可以搭呢啲地方嘅巴士（新大嶼山巴士）：
*梅窩（路線：1，N1）
*東涌（路線：11）
*昂平（路線：21）

大澳有渡輪碼頭，響大澳巴士站附近。碼頭日日都開，開去大澳嘅航線有呢啲：
* 屯門
* 東涌
* 沙螺灣
* 大澳

## 宣傳
大澳個名，成日登響本地同外地嘅電視旅遊特輯，同埋報章、雜誌嘅旅遊版或者副刊。

香港嘅無綫電視去大澳拍過齣劇叫《大澳的天空》，吳啟華、陳松伶、元華同陳妙瑛做嘅，響1998年2月9號首播。

## 參考

## 睇埋
*香港嘅島
*香港鄉村一覽

## 出面網頁

*《經濟學人‧大澳》 
*大澳相片 
*大澳相片
*大澳船隻碇泊保護區
** 
**
*大澳文化工作室
* 文化生態旅遊導賞團
檳榔嶼

**檳榔嶼**（；），又叫**檳城島**、**檳島**，以前叫**檳榔嶼**，英國人曾經叫佢做「威爾士親王島」（Prince of Wales Island），係馬來半島西岸北部一個島，面積大約295平方公里，歸馬來西亞檳城州管。上面最大城鎮係喬治城。呢個島東面隔住檳威海峽同馬來半島相望，由檳威大橋同檳威二橋銜接兩岸。

## 氣候

同馬來西亞大部分地區一樣，檳城島屬於熱帶雨林氣候。

全年平均雨量大約，其中2月雨量相對少，只有，而8月至10月期間相對較多，有 。

另外，由於檳城島好接近印尼蘇門答臘，有時會有啲灰麈由嗰度吹過嚟，呢啲灰麈係由燒森林做成嘅，呢個現象叫東南亞霾害ze3Southeast Asian hazezf3。呢種現象主要喺7月至8月期間發生。 

檳城島天氣預報由峇六拜地區性氣象局提供，呢個氣象局仲會服務埋西馬北部地區。

## 地理

檳城島有大，大概係新加坡嘅三分一。另外，亦係馬來西亞第四大島。人口密度係.，係馬來西亞人口最多嘅島。

檳城島同馬來半島之間畀檳威海峽隔住。檳城島中間主要係花崗岩山覆蓋住叢林，包括升旗山。呢啲綠色地帶對成個島好重要
。

檳城島基本上可以分成5個區域：

* 東北面嘅平原形成咗一個三角岬，其中以喬治市為中心。呢達人口密度比較高嘅地區係檳城嘅行政、商業同文化中心。
* 東南面峇六拜 (Bayan Lepas) 地區曾經係農業地區，嗰度有好多稻田同紅樹林。經過1970年代大規模工業化，呢達地方已經發展為新市鎮同工業區。
* 北部包括峇都丁宜 (Batu Ferringhi)、丹絨武雅 (Tanjung Bungah) 同丹絨道光 (Tanjung Tokong) 地區有好多沙灘，亦有好多度假酒店，呢度屬於喬治市西北部邊皮。
* 西南面（浮羅山背）係一個好曬嘅郊區，有漁村、果園同紅樹林。
* 中部山群係一個重要綠化地帶，其中最高峰係升旗山，有海拔 高。

另外，由19世紀英國統治時期開始，檳城島一路有填海，特別喺喬治市
，填海工程到依家仲繼續緊。

### 極端位置
* 最北：峇都丁宜（5.482877° N, 100.256429° E）
* 最東：喬治城（5.418714° N, 100.345521° E）
* 最南：Teluk Tempoyak（5.257156° N, 100.27957° E）
* 最西：檳城國家公園（5.472174° N, 100.175159° E）

## 參考
文具

**文具**，係用喺文書上面嘅架生。成日用文具嘅地方包括學校同辦公室，古時中國嘅文具係同書寫有關嘅用具，家下嘅文具就多樣化好多。

## 一般文具


File:WenfangSibao.jpg|古代文具: 文房四寶 - 筆、墨、紙、硯
Image:Correction_tape_dispenser.jpg|改錯帶


Image:Eternal pen.jpg|筆
Image:Faber_Castell_Erasers.jpg|擦膠
我 (佛教)

:其它用途，睇我
**我**，佛教術語，所謂「我」，有三種：真我、假我、神我。真我，係「如來所證」嘅「神通自在」嘅我；假我，一般「凡夫眾生」所執著嘅我；神我，「邪魔外道」嘅我。真我就有「諸法平等」嘅真性，唔只係啲佛靠真我得到「歸趣」(落腳嘅地方），亦係「一切眾生」靠真我得到最後嘅「歸趣」，
Holly Brook

**Holly Brook**來自美國威斯康辛州，佢6歲就開始登台演出，15歲已經同阿媽一齊錄咗三張民謠獨立唱片，並組咗自己第一支 Jazz 樂隊。2003 年佢去洛杉磯尋音樂夢，最後佢出眾嘅才華畀著名現代搖滾團體Linkin Park睇中，同佢簽咗樂隊自己廠牌 Machine Shop Recordings 旗下。 
舊年樂隊成員Mike Shinoda發行咗第一張個人專輯"The Rising Tied"，其中就收錄咗一首同Holly Brook合作嘅歌"Where did You Go"。 
呢首歌響美國電台意外大熱，Holly Brook呢個優美嘅女聲都開始得人們關注。 

初聽Holly Brook很容易令人聯想到Dido，同樣係憑藉著一首同rap藝人合作嘅歌而出名，佢嘅聲線同唱法都Dido有幾分似。 
不過Holly Brook嘅音樂無論旋律走勢定係配樂都更加偏向民謠風格。 
; 舊年6月佢發行咗張專輯"like blood like honey"，其中收錄了包括: 
; "Giving It Up for you " : 
; "Wanted" : 
; "What I Wouldn't Give" : 
; "Like Blood Like Honey" : 
; "Again & Again" : 
; "Curious" : 
; "Sayurdays" : 
; "Heavy" : 
; "All Will Be Forgotten" : 
; "Cellar Door" : 
; 一共11首歌曲。:
喺"Curious"呢首歌曲中，Holly Brook憂鬱嘅嗓音遊走喺略顯悲涼嘅鋼琴伴奏之上，吟唱出佢對未知答案嘅不斷求索。 
而"Saturday"則是一首輕鬆歡快嘅民謠小調，簡單嘅木吉他伴奏與Holly Brook婉轉跳躍嘅演唱勾勒出咗一幅幅頗具生活氣息嘅畫面。 
"All Will Be Forgotten"利用簡單嘅弦樂加上二重唱形成優美輕柔嘅效果。 
"Wanted" 呢首歌曲帶有搖滾氣息，但利用鋼琴伴奏意外地充滿新鮮感並帶出樂觀輕盈嘅氣息。

類:美國女歌手
巴勒斯坦解放組織

**巴勒斯坦解放組織** ( **'，，簡稱 **PLO**)，中文簡稱做**巴解'''，係一個巴勒斯坦人嘅民族主義組織，依家已經畀聯合國承認咗係巴勒斯坦人唯一嘅官方代表組織。

## 歷史
呢個組織喺1964年創辦，目標係喺英屬巴勒斯坦嘅全部地方，成立一個阿拉伯人嘅國家，即係支持剷走以色列國。不過，到1993年，PLO 同以色列簽咗《奧斯陸協議》，正式改咗佢哋嘅立場到去支持兩國方案。到依家，呢個組織嘅大部分成員都係支持喺西岸地區同加沙走廊成立巴勒斯坦國，不過入面仍然有少數嘅成員，係完全反對以色列存在。

自從1974年以嚟，聯合國大會承認咗PLO做觀察成員。喺簽《奧斯陸協議》之前，個組織曾經唔耐就針對以色列搞刺殺或者暴動，所以喺1987年畀美國定咗做恐怖組織。不過，美國仍然有唔同途徑去同佢溝通，其中包括搞喺1993年傾好嘅《奧斯陸協議》。呢份協議係任何巴勒斯坦嘅組織，第一次講明承認之前一路都話要剷走嘅以色列，係兩國方案重大嘅里程碑。同時，以色列亦都承認咗PLO做巴勒斯坦人嘅代表。

不過，個組織入面仍然有成員係反對呢個決定，所以亦有參與之後針對以色列嘅暴力，例如。喺2018年10月29號，個組織嘅委員會撤回咗佢對以色列嘅外交承認，直至以色列同意會承認返巴勒斯坦國。。

## 註

## 攷

類:政治組織
類:巴勒斯坦
縣道160號

**縣道160號 三條崙－無底潭**，係臺灣雲林縣一條縣道，西端喺四湖鄉三條崙，東至土庫鎮無底潭，全長22.693km（公路總局資料）。

## 行經行政區域
全線都喺雲林縣境內：
*四湖鄉：三條崙0.0k→四湖交流道2.693k（）飛沙2.693k（岔路）→四湖8.382k（岔路）→溪底13.744k（岔路）
*元長鄉：元長18.362k（岔路）
*土庫鎮：無底潭22.693k（岔路）

## 沿線風景

## 交流道

*四湖交流道
六部

**六部**，又叫**六曹**，係中國中古時，中央政府六個部門統稱，係隋朝時開始，分做吏部、民部（唐改戶部）、禮部、兵部、刑部、工部六部。經大唐固定落來，用到大清末期先至作廢。

## 史
六部嘅職務，秦漢係九卿分來管。魏晉之後，尚書分曹治事，由曹就慢慢變做部，去到隋唐先至確定尚書省分成六部。吏、戶（隋稱民部）、禮、兵、刑、工六部，就類似《周禮》裏面嘅六官，將秦漢九卿職務大部份都併入去。元代六部改屬中書省。大明皇帝朱元璋廢宰相，六部直接對皇帝負責，地位大為提高。去到清末，加開外務等等唔同部，六部個名就唔再用。

## 睇埋
* 三省六部
椰子

**椰子**（；學名：**'），又叫**椰樹**（）或**椰子樹'''（），係棕櫚科椰屬嘅常綠喬木。佢係一種熱帶植物，喺熱帶地方嘅海邊可以搵到。

## 樣
樹幹挺直，半佬冇分杈，樹冠整齊。葉羽狀全裂，有好多裂片，革質。花屬佛焰花序，公乸同樹，都集中生喺樹杈，花位置公上乸下。果屬堅果，樣似隻波，頂端有三條棱，果皮似骨咁硬。喺收割時重係綠，入面重有個啡色嘅核，但好細粒。

## 特徵
椰子一般係生長喺海邊。佢嘅果實可以喺海上面漂浮幾千公里，之後喺岸邊生長。椰子喺運輸時為咗慳番運費，通常會剷走個綠色部份。核裏面就含大約一升嘅汁，同埋白色嘅果肉。

## 用途
椰子肉可以食，椰汁同椰水可以飲，鬚可以造掃把，皮可以提煉椰油。樹幹可以做建築材料，纖維可以結網。

椰子殼燃燒完，可以做成炭。

## 相

## 連出去
* 潮州金山植物图鉴 第128页　　暨南大学出版社　ISBN 978-7-5668-1716-7

## 出面網頁

* 椰子, Yezi 藥用植物圖像數據庫 (香港浸會大學中醫藥學院)

類:四季常綠植物
類:喬木
類:生果
類:植物油庫
類:藥用植物
南洋勸業會

**南洋勸業會**，全名**南洋勸業博覽會**，又叫**江寧賽會**，係喺1910年，中國喺南京舉辦嘅第一次博覽會。

喺鴉片戰爭之後，由於係咁畀列強侵略同掠奪，市場上充斥住啲洋貨，工商業幾乎破產。嗰陣時兩江總督端方、南洋新兵督練陳祺同江蘇巡撫陳啟泰等，參觀過美國聖路易斯萬國博覽會、比利時黎業斯博覽會同義大利米蘭博覽會之後，返返中國，就喺一批實業家支持之下，奏准搞返個博覽會，目的係獎勸農工，振興實業。

於是喺1908年9月，南洋勸業會籌備事務所喺南京成立。搞咗一年半，終於喺清宣統二年（1910年）四月二十八日隆重開幕。

博覽會有好多唔同嘅展品，主辦單位將佢哋分成24部，420類。根據性質，分為教育、工藝、農業、美術、衛生、武備、機械、通運、水族等唔同場館；另外各省區重有自己專館，展覽佢哋地域特色嘅嘢。好似有湘繡、紹興黃酒、金華火腿、杭州剪刀、宜興紫砂壺、福州脫胎漆器等。

喺嗰陣重係叫好罕有嘅玻璃工藝製品都有。最特別連棺材都有。

除咗博覽會之外，重有人搭單搞咗個運動員，而且係參考奧運一樣咁搞。

## 參考